
CREŞTINISMUL  ÎN  FAŢA 
ŞTIINŢEI  ŞI  A  VIEŢII  MODERNE. 

Asociaţia  Creştină  a  studenţilor  din  România 
s’a  întrunit  în  congres  la  Braşov  din  28  August  până 
la  4  Septemvrie  1931,  cu  care  ocaziune  bărbaţi  aleşi 
din  sânul  neamului  şi  a  bisericii  noastre  au  ţinut 
studenţimei  mai  multe  conferinţe,  în  cari  au  expus 
diferite  probleme,  cari  privesc  religia  noastră  cre¬ 
ştină.  Intre  aceşti  distinşi  profesori  universitari  cităm 
pe  păr.  Gala  Gaîaction,  Grig.  Cristescu,  d-nii  Nae  lo- 
nescu,  Nichifor  Crainic,  Petre  Sergescu,  Sandu  Tudor 
şi  alţii.  Subiectul  primului  conferenţiar  a  fost:  „Creşti¬ 
nismul  în  faţa  vieţii  moderne11;  dl  P.  Sergescu  a  vorbit 
despre  „Creştinismul  în  faţa  ştiinţei" ;  al  treilea 
subiect  a  fost:  „Creştinismul  în  faţa  artei"  de  di 
Sandu  Tudor.  Vorbea  un  profesor  de  teologie,  unui 
de  ştiinţă  şi  unul  de  estetică.  Având  în  vedere 
competenţa  tuturor  acestor  profesori  universitari, 
precum  şi  actualitatea  şi  importanţa  subiectelor  şi 
a  problemelor  pe  care  le-au  desvoltat,  am  regretat 
foarte  mult  că  nu  am  putut  ceti  undeva  un  referat 
mai  amplu,  din  care  să  putem  afla  cuprinsul  su¬ 
biectelor.  Totuşi,  în  lipsa  acestor  dări  de  seamă  am 
socotit  de  folos  ca  să  aşternem  pe  hârtie  câteva 
date,  informaţiuni,  şi  precizări,  din  cari  să  se  vadă, 
chiar  şi  numai  cu  aproximaţie,  o  icoană  sufletească 

a  vremii  noastre,  un  bilanţ  sufletesc  al  epocii  mo¬ 
derne,  un  raport  dintre  credinţă  şi  ştiinţă  deoparte, 
şi  dintre  creştinism  şi  viaţa  modernă  de  altă  parte. 
Autorul  acestor  pagini  nu  spune  nimic  nou,  nici  dela 
sine  nimic.  Cuprinsul  este  împrumutat  dela  autori¬ 
tăţi  şi  personalităţi  de  mâna  întâi  şi  din  isvoare 
curate.  Dacă  au  greşit  aceste  lumini  ale  omenirii, 
greşeşte  şi  autorul. 

* 

I  Creştinismul  în  faţa  ştiinţei  moderne.  Ce  este 
creştinismul,  ştie  toată  lumea.  El  reprezintă  religia 
Sfintei  Treimi.  El  e  religia  mântuirii  prin  jertfa  de 
pe  cruce  a  Mântuitorului  Hristos,  Fiul  lui  Dumnezeu 
care  s’a  coborât  din  cer  şi  s’a  întrupat  din  Sfântul 
Duh  şi  din  Fecioara  Maria.  E  religia  doctrinei  lui 
Isus  şi  a  Mângăitorului,  Duhul  Adevărului,  religia 
dragostei,  a  credinţei  şi  a  nădejdii,  a  păcii,  a  milei, 
şi  a  tuturor  faptelor  bune.  Creştinismul  este  religia 
suferinţii,  a  sfinţeniei  şi  a  sfintelor  noastre  Taine; 
e  religia  minunilor  lui  Isus,  a  Naşterii,  a  Vieţii,  a 
Crucii,  a  învierii  şi  înălţării  Sale  la  cer;  e  religia 
divinităţii  Lui.  Creştinismul  este  religia  culturii  şi  a 
civilizaţiei  europene;  e,  în  sfârşit,  desăvârşirea  tu¬ 
turor  religiilor  trecute,  prezente  şi  viitoare.  Creşti¬ 
nismul  „se  înfăţişează  ca  doctrina  metafizică  şi  etică 
cea  mai  severă,  cea  mai  curată,  cea  mai  complectă, 
mai  presus  de  care  raţiunea  umana  până  astăzi  nu 
s’a  ridicat  şi  în  cercul  căreia  orice  activitate  ome¬ 
nească  superioară  se  mişcă,  fără  a-şi  da  seama  de 
aceasta,  fie  ea  activitate  politică,  ştiinţifică  sau  filo¬ 
zofică"  [Tolstoi]. 

Primele  şcoale,  primele  spitale,  primele  univer¬ 
sităţi  au  fost  opera  creştinismului.  Acestea  au  fost 
pepinierele  din  cari  a  răsărit  şi  a  crescut  arborele 
falnic  al  ştiinţei  moderne.  Primii  dascăli  au  fost 
călugări  şi  preoţi;  dela  ei  au  pornit  primele  cerce¬ 
tări  ştiinţifice.  Unii  dintre  ei  au  adus  chiar  frumoase 
contribuţii  ştiinţei.  „Virgiliu,  spre  pildă,  un  episcop 
din  Salzburg  a  fost  cel  dintâi,  care  a  susţinut  că 
pământul  e  rotund;  diaconul  Gioya  a  descoperit 

magnetismul  şi  compasul;  călugărul  Berthold  Swartz 
a  aflat  praful  de  puşcă;  iezuitul  Cavalieri  a  con¬ 
statat  mai  întâi  că  lumina  solară  se  descompune  în 
colori;  preoţii  Regio-Montanus  şi  Copernicus  au 
stabilit  sistemul  solar;  cardinalul  Cuza  o  spusese 
înainte  de  Galilei,  că  pământul  se  învârte  în  jurul 
soarelui ;  călugărul  Pontius  a  aflat  metoda  de  a  in- 
strua  surdo-muţii;  iezuitul  Lana  a  aflat  calea  de  a 
învăţa  pe  orbi  să  citească;  diaconul  Rollet  a  cunoscut 
electricitatea  din  nori  cu  doi  ani  înainte  de  Fran¬ 
klin",  etc.1 

Din  toate  aceste  informaţiuni  rezultă  un  adevăr 
incontestabil.  Anume :  creştinismul  înfiinţând  primele 
aşezăminte  de  lumină  în  lume,  a  fost  primul  ani¬ 
mator  ai  cercetărilor  ştiinţei,  primum  movens,  şi 
factorul  esenţial  al  progresului  uman.  El  este  pă¬ 
rintele  culturii  şi  al  ştiinţei  noastre  contimporane. 
Superioritatea  popoarelor  creştine  faţă  de  cele  pă¬ 
gâne  adevereşte  până  la  evidenţă  acest  fapt.  Ni¬ 
menea  nu  poate  tăgădui  sau  sustrage  creştinismului 
acest  merit,  fără  a  cădea  din  obiectivitate  şi  sin¬ 
ceritate. 

Dacă  cercetăm  acum  raportul  ştiinţei  faţă  de 
religie,  ajungem  la  următoarele  concluzii:  ştiinţa  are 
un  anumit  domeniu  de  cercetare,  experimental.  Câtă 
vreme  s’a  ţinut  în  marginile  acestui  tărâm,  nu  a 
ajuns  în  nici  o  contrazicere  sau  conflict  cu  religia. 
Marii  bărbaţi  de  ştiinţă,  geniile  cari  prin  cercetă¬ 
rile  şi  descoperirile  lor,  au  dat  direcţii  nouă  ştiinţei, 
au  fost  credincioşi,  cum  a  fost  de  pildă,  un  Libieg, 
un  Linne,  un  Dumas,  Chevreul,  Berthelot,  Litre,  Fa- 
raday,  etc.  Newton  îşi  descoperea  capul  când  pro¬ 
nunţa  numele  lui  Dumnezeu ;  Amper  exclama:  „Cât 
e  de  mare  Dumnezeu,  Osana,  cât  e  de  mare,  ştiinţa 
noastră  e  nimica";  iar  Pasteur  se  ruga  în  fiecare 
dimineaţă,  când  începea  lucrările  de  laborator,  iar 
când  a  murit,  a  închis  ochii  sărutând  crucea  şi  măr¬ 
turisind  credeul. 


1  Dr.  V.  Suciu:  Raportul  dintre  Religie,  Ştiinţă,  şi  Societate,  p.  15. 

Când  ştiinţa  a  depăşit  marginile  terenului  exte- 
rimental  şi  a  început  să  facă  incursiuni  în  domenii 
străine  cercetărilor  empirice  şi  să  dea  răspunsuri 
Ia  problemele  în  faţa  cărora  trebuia  să  tacă,  să  le 
respecte,  sau  să  se  închine,  conflictul  a  fost  inevi¬ 
tabil.  in  prezent  acest  conflict  stă  deschis  şi  pro¬ 
babil  că  nu  se  va  închide  până  la  restaurarea  tuturor 
valorilor  umane,  morale  şi  religioase. 

Cauzele  cari  au  adus  conflictul  între  religie  şi 
ştiinţă,  sunt  cunoscute.  Ştiinţa  „mincinos  numită 
astfel “  [Sf.  Pavel],  inspirată  de  duhul  negaţiei  a  în¬ 
ceput  la  un  moment  dat  să  tăgăduiască  fiinţa  şi 
existenţa  lui  Dumnezeu,  a  sufletului  şi  a  nemuririi. 
A  început  să  atace  problema  creaţiunei,  originea 
vieţii,  vaţa  viiitoare,  divinitatea  Mântuitorului,  şi  alte 
probleme  în  strânsă  legătură  cu  acestea  şi  fără  de 
nici  o  legătură  cu  ştiinţa.  Evident  că  reprezentanţii 
religiei  la  aceste  atacuri  făţişe  şi  foarte  puţin  ra¬ 
ţionale,  dar  îndrăzneţe,  nu  puteau  să  tacă.  Au  răs¬ 
puns  şi  ei  care  cum  sa  priceput,  arătând  fiecăruia 
unde  îi  fierbe  oala,  dar  au  răspuns  mai  ales  băr¬ 
baţii  de  adevărată  ştiinţă. 

Pentru  a  ne  face  o  idee  despre  terenul  şi  sta- 
dijLil  în  care  se  află  aceasta  luptă,  prezentăm  urmă¬ 
toarele  fapte,  din  cari  se  va  vedea  cum  este  privit 
deoparte  Mântuitorul  Hrisios  şi  de  alta  sufletul,  în 
lumina  ultimelor  cercetări  ştiinţifice.  Am  lăsat  afară 
ideea  de  Dumnezeu,  pentrucă  numai  nebunii  afirmă 
că  nu  există  Dumnezeu,  iar  de  crezut  şi  dracii  cred. 
Cred  fiindcă  se  tem  de  El,  sau  cred  pentrucă  îl 
urăsc,  dupăcum  spunea  încă  Aristofan  în  Comedia 
Cavalerilor:  „Crezi  tu,  Nicea,  în  zei?  —  Cred.  Şi 
ce  dovada  ai?  —  Dovada  e,  că  îi  urăsc !...“  Cam 
aşa  cred  mulţi  oameni  cari  luptă .  contra  lui  Dum¬ 
nezeu,  tocmai  pentrucă  îl  urăsc,  sau  pentrucă  să 
tem  de  El.  Ne  oprim  deci  la  problema  divinităţii  lui 
Isus  în  faţa  ştiinţei  moderne. 

1.  In  1928  apărea  la  Paris  o  gândită  şi  docu¬ 
mentată  lucrare  apologetică,  întitulată :  „Iată  păstorii 
voştri"  [Voilâ  vos  bergers],  sau  „Isus  în  faţa  ştiinţei" 

(Jesus  devant  la  Science)  de  Dr.  Emile  Venit.  In 
ea  se  împleteşte  admirabil  erudiţia  cu  inima  şi  ştiinţa 
se  împacă  foarte  bine  cu  credinţa. 

Un  doctor  după  o  practică  medicală  de  40  ani, 
pune  din  nou  problema  personalităţii  Mântuitorului 
nostru  Isus  Hristos  în  faţa  raţionaliştilor  şi  o  re¬ 
zolvă  în  lumina  ultimelor  cercetări  şi  dovezi  pozitive 
ale  ştiinţei  medicale. 

în  introducere  autorul  pune  întrebarea:  cine  a 
fost  Isus  ?  A  fost  Dumnezeu,  cum  cred  creştinii,  sau 
om,  cum  pretind  raţionaliştii?  In  alternativa  a  doua, 
a  fost  Isus  un  simplu  dirept,  sau  cel  mai  mare 
dintre  oameni? 

Voltaire  pretindea  că  Isus  a  fost  „un  drept 
plăcut  lui  Dumnezeu",  Renan  că  „între  fiii  oame¬ 
nilor  nimeni  nu  s’a  născut  mai  mare  decât  Isus", 
Juies  Soury  îl  considera  „paralitic  general",  raţio¬ 
naliştii  moderni  abatele  Loisy  şi  iezuitul  Tyrrell  i-au 
negat  chiar  şi  realitatea  istorică,  Binet-Sangle  l-a 
tratat  drept  „nebun  religios"  şi,  în  sfârşit  H.  Bar- 
busse  a  făcut  din  ei  „promontorul  comunismului". 

în  partea  întâi  autorul  expune  tezele  raţiona¬ 
liste  amintite,  le  face  examenul  critic  şi  dovedeşte 
prin  texte  evangelice  şi  date  ştiinţifice,  că  ele  sunt 
antiştiinţifice  şi  absurde,  în  desacord  cu  mărturisirile 
evangeliilor  canonice  şi  îmbibate  de  „rea  credinţă 
manifestată",  iar  autorii  lor  sunt  mistificatori  şi  batjo¬ 
coritori,  ignoranţi  şi  monomani  păstori  ai  unei  turme 
vrednice  de  plâns.  Aceste  teze  apoi  se  mai  lovesc 
de  o  mare  piatră  de  poticneală :  nu  pot  explica  răs¬ 
pândirea  creştinismului  în  lume.  Oricine  voieşte  să 
atace  problema  personalităţii  lui  Isus,  trebue  să  se 
razime  pe  textele  autentice  ale  evangeliilor  cano¬ 
nice,  cari  evidenţiază  în  mod  clar,  precis  şi  cate¬ 
goric  divinitatea  Mântuitorului  Hristos.  Dar  precum 
textul  evangelic  nu  sprijineşte  teza  raţionalistă,  nici 
ştiinţa  nu-i  vine  în  ajutor,  pentrucă,  zice  autorul: 
„Ştiinţa  nu  furnizează  nici  un  argument  raţiona¬ 
liştilor". 

In  partea  a  doua  autorul  expune  şi  tâlcuieşte. 
faţă  în  faţă  cu  ştiinţa  medicală,  minunile  evanghe¬ 
lice.  Minunile  lui  Isus,  zice  el,  nu  sunt  nici  suge- 
stiuni  persuasive  sau  imperative,  nici  halucinaţii,  ci 
sunt  „realităţi11,  acte  supraraţionale,  din  punct  de  ve¬ 
dere  ştiinţific  inexplicabile.  Ele  sunt  „loviturile  de 
graţie11  cari  strivesc  tezele  raţionaliste,  pentrucă 
numai  prin  ele  se  explică  şi  justifică  răspândirea 
creştinismului  prin  Apostoli.  Vindecările  şi  apari- 
ţiunile  lui  Isus  au  fost  lucruri  imposibile  unui  om, 
prin  urmare  El  a  fost  mai  mult  decât  om. 

Autorul  a  argumentat  prin  textele  alese  ale 
evangheliilor  canonice  şi  prin  dovezile  pozitive  ale 
ştiinţei  medicale,  că  „raţiunile  prin  cari  s’a  impus 
creştinismul  nu  şi-au  pierdut  nimic  din  valoarea  lor 
primitivă11  şi  că  Religiunea  şi  Ştiinţa  pot  sta,  fără 
ceartă  şi  fără  compromis  lângă  olaită  în  acord  per¬ 
fect  şi  deplină  armonie. 

Deci  Mântuitorul  nostru  Isus  Hristos,  pus  în 
faţa  tribunalului  ştiinţei  medicale  contimporane,  tră¬ 
ieşte  neatins  de  cinismul  raţionaliştilor.  Eri  şi  astăzi 
şi  în  veci  rămâne  acelaş:  Om  desăvârşit  şi  Dum¬ 
nezeu  adevărat,  precum  îl  ştim  şi  cunoaştem  din 
viaţa  şi  din  doctrina  noastră  creştină,  ortodoxă. 

Acest  lucru  nu  îl  spune  aci  un  preot,  ci  un  medic 
care  după  o  practică  de  40  de  ani,  se  simte  dator 
să  apere  divinitatea  Mântuitorului  tocmai  acolo,  de 
unde  se  pare  că  pleacă  şi  vestitele  teorii  cari  o 
neagă  şi  cari  sapă  prăpăstii  între  religie  şi  ştiinţă. 
Un  om  de  ştiinţă  experimentală,  medicală,  singura 
ştiinţă  care  are  dreptul  să  se  pronunţe  asupra  mi¬ 
nunilor  lui  Isus,  confirmat  de  altă  celebritate  din 
lumea  medicilor  [L.  Bertrand]  simte  obligaţia  mo¬ 
rală  şi  ştiinţifică  —  şi  nu  avem  numai  aceste  ca¬ 
zuri,  —  să  arate  falsitatea  raţionalismului  ateu  şi  să 
afirme  cu  îndărătnicie  şi  cu  deplină  competenţă,  că 
„ştiinţa  nu  furnizează  nici  un  argument  raţionali¬ 
ştilor...11 

2.  Trecem  acum  la  un  fapt  din  care  să  se  poată 
observa  cum  este  socotită  noţiunea  de  suflet  în  lu~ 

mina  ultimelor  investigaţii  ştiinţifice.  Este  sufletul,, 
sau  creerul  un  produs  al  materiei,  un  aspect  al  ei, 
sau  e  independent  şi  superior  materiei  ? 

In  lunile  trecute  a  ieşit  de  sub  tipar  la  Râmnic- 
Vâlcea  cartea  unui  prim-procuror  de  tribunal:  I.  N. 
Lungulescu,  întitulată:  „Energia  Spirituală11.  In  trei 
părţi  autorul  ne  înfăţişează  noţiunea  de  suflet  în  re¬ 
ligie,  filozofie  şi  ştiinţă  şi  stăruie  mai  ales  asupra 
argumentelor  în  favoarea  materialismului  ştiinţific 
cu  privire  la  suflet  şi  creer,  combătându-le.  Mate¬ 
rialismul  susţine  ca  între  desvoltarea  inteligenţii 
omului  sau  animalului  şi  între  desvoltarea,  forma 
sau  dimensiunile  creerului,  este  o  strânsă  depen¬ 
denţă;  că  faptele  psihologice  sunt  un  produs  al  cre¬ 
erului,  şi  că  o  leziune  cerebrală  aduce  cu  sine  o 
alteraţiune  în  cugetare.  Are  sau  nu  dreptate  ma¬ 
terialismul?  Autorul  se  pune  sub  scutul  unei  per¬ 
sonalităţi  medicale  cu  renume  mondial  şi  sub  rezul¬ 
tatele  cele  mai  proaspete  ale  anatomiei,  antropo¬ 
logiei  comparate,  fiziologiei  şi  patologiei  mentale  şi 
conclude,  că  inteligenţa  omului  nu  depinde  de  cir- 
cumvoluţiunile  cerebrale  sau  de  greutatea  creerului, 
dovadă  copiii  precoci;  că  spiritul  nu  depinde  de 
desvoltarea  creerului;  că  materia  nu  creiază,  gân¬ 
direa  ;  că  creerul  nu  este  un  organ  de  creare,  ci  de 
expresie  a  vieţii  noastre  sufleteşti;  că  leziunile  ce¬ 
rebrale  nu  suprimă  viaţa  sufletească,  ci  pun  creerul 
în  incapacitatea  de  a  o  mai  exprima,  —  ceeace  în¬ 
seamnă  că  ştiinţa  modernă  „afirmă  independenţa 
gândirii  de  creer,  a  sufletului  de  corp,  a  spiritului 
de  materie...  Creer  şi  gândire,  corp  şi  suflet,  ma¬ 
terie  şi  spirit  sunt  realităţi  diferite  în  natură  şi  in¬ 
dependente  în  existenţă11.  —  Iată  deci  în  aceste  vremi 
de  materialism  practic  şi  brutal  o  apologie  ştiinţi¬ 
fică  a  sufletului,  a  dualismului  nostru  psiho-fizic, 
aşa  pe  cum  îl  proclamă  şi  religia  noastră  creştină. 
Ceeace  o  ştiinţă  perimată  neagă,  ştiinţa  adevărată 
afirmă  şi  susţine  cu  toată  tăria  şi  obiectivitatea. 

3.  Nu  de  mult  a  murit  un  savant  al  neamului 
românesc:  Doctorul  Nicolae  Faulescu.  Acest  pro- 

fesor  de  fiziologie,  bărbat  cu  desăvârşire  cast  şi 
creştin,  apreciat  mai  mult  în  străinătate  şi  mort  fără 
de  nici  un  premiu  sau  decoraţie,  toată  viaţa  lui  a 
combătut  ştiinţific  teoria  lui  Darvin  şi  Haeckel, 
despre  generaţia  spontanee  şi  transformistă,  şi  a 
susţinut  cu  tărie  existenţa  şi  nemurirea  sufletului 
cu  ajutorul  ştiinţei.  „Nu  cred  în  Dumnezeu"  trebue 
să  zică  omul  de  ştiinţă,  ci  „ştiu  că  Dumnezeu  există", 
spune  el  în  cartea  despre  „Noţiunile  sufletului"  şi 
„Dumnezeu"  în  Fiziologie.  In  altă  parte  a  acestei 
cărţi  spune  el  următoarele:  „Materialismul  ateu  a 
năpădit  societatea  modernă  care  l-a  primit  orbe.şte, 
pentrucă  el  s’a  dat  drept  expresia  ştiinţei,  drept  re¬ 
zultatul  sau  sinteza  descoperirilor  celor  mai  recente. 
El  s’a  servit  de  prestigiul  ştiinţei,  —  el  care,  ca  si¬ 
stem,  este  negaţia  ştiinţei  —  pentrucă  să  se  impună 
mulţimii  demi-savanţilor,  incapabili  de  a-i  pricepe 
hipocrizia.  Printr  anşii  el  s’a  introdus  în  şcoli,  unde 
în  mod  laş  a  exploatat  şi  exploatează  candoarea  şi 
naivitatea  copiilor  şi  a  tinerilor  neexperimentaţi, 
cari  nu  au  nici  cunoştinţă  suficientă,  nici  spirit  critic 
destul  de  desvoltat,  pentru  a  deosebi  minciuna  de 
adevăr  şi  a  otrăvit  astfel,  cu  doctrinele  sale  răufă¬ 
cătoare,  mai  multe  generaţii"  [p.  85], 

Ştiinţa  cea  mai  nouă  confirmă  întru  toate  pe 
Doctorul  Paulescu  şi  dă  perfectă  dreptate  princi¬ 
piilor  pe  cari  el  le  susţinea  înainte  încă  cu  30  de 
ani.  „Dogmele  transfomiste  sunt  perimate",  acesta 
este  strigătul  vremii  noastre.  El  se  aude  din  gura 
marilor  bărbaţi  de  ştiinţă  de  astăzi,  bărbaţi  cari  se 
aşează  din  nou  pe  temeliile  ştiinţei  experimentale 
ale  unui  CI.  Bernard  sau  Pasteur. 

Faimoasa  moneră,  protoplasma  fără  nucleu, 
aflată  în  fundul  mării  şi  presupusă  de  Haeckel  a  fi 
punctul  de  plecare  a  vieţii  şi  a  generaţiei  spontanee, 
s’a  dovedit  a  fi  o  simplă  secreţiune  a  unor  ciuperci 
de  pe  fundul  mării.  Aşa  că  ştiinţa  experimentală, 
îndeosebi  paleontologia,  chiamă  la  mai  multă  umi¬ 
linţă  pe  toţi  aceia,  cari  găsesc  explicaţia  tainelor 
vieţii  numai  în  cuprinsul  planetei  noastre  şi  neaga 

tot  ce  depăşeşte  marginile  materiei  şi  a  minţii  noa¬ 
stre  mărginite. 

4.  Tot  în  zilele  noastre  un  profesor,  doctor  în 
ştiinţe,  J.  Friedel,  francez  de  neam,  ne  spune  urmă¬ 
toarele:  „Impresia  care  se  desprinde  din  ştiinţele 
vieţii,  nu  este  o  impresie  materialistă.  In  aceasta 
ordine,  ştiinţele  nu  pot  să  ne  dee  decât  impresii, 
însă,  în  adevăr  minunea  înlănţuirii  formelor  vieţii 
şi  mai  ales  ciclurile  grandioase  ale  materiei  vii  sunt 
presupuneri  foarte  puternice  în  favoarea  existenţei 
unei  inteligenţe  supreme  care,  vecinie,  având  moartea 
ca  punct  de  plecare,  ştie  face  să  reînflorească  viaţa. 
Ştiinţa  nu  poate  să  ne  spună  nimic  mai  mult  asupra 
acestei  conştiinţe  misterioase  care  învăluie  şi  stră¬ 
bate  universul.  Experienţa  noastră  intimă  şi  perso¬ 
nală  singură  va  putea  să  ne  pună  în  contact  direct 
cu  un  Dumnezeu  viu.  Un  fizician  îmi  spunea  că 
înţelege  rigoarea  în  care  se  află  un  materialist  când 
se  mărgineşte  să  studieze  legile  universului  neînsu¬ 
fleţit,  însă,  în  prezenţa  lumii  vieţii,  aceasta  atitudine 
a  lui  ni  se  pare  prea  ilogică.  Aceasta  va  fi  de  ase¬ 
menea  şi  concluzia  mea“. 1 

5.  Seria  astorfel  de  mărturisiri  o  putem  lungi 
cât  vrem.  Ne  oprim  însă  deocamdată  aci,  ca  să  con¬ 
cludem  cu  de  curând  adormitul  filozof  E.  Boutroux 
„Omul  este  un  călător  ce-şi  caută  patria.  Ştiinţa  stă 
alături  de  dânsul,  oferindu-i  după  placul  dorinţelor 
lui,  puterile  felurite  ale  naturii;  dar  ştiinţa,  nepăsă- 
toare  de  calea  ce  va  urma,  nu-i  poate  servi  de  că¬ 
lăuză.  Totuşi,  în  faţa  sa  apare  un  geniu  tinăr  şi 
frumos:  e  geniul  armoniei,  geniul  Greciei.  II  ia  de 
o  mână  şi-l  duce  prin  ţinuturi  frumoase.  Ajung  în 
vârful  unui  munte;  în  jurul  lor  se  desfăşoară  un  ta¬ 
blou  minunat  prin  graţia  şi  lumina  lui.  Cerul  şi  pă¬ 
mântul  se  contopesc  fără  a  se  cunoaşte  linia  care 
ie  desparte.  „Contemplă  şi  fii  fericit",  zice  geniul. 
Şi  călătorul  e  ispitit  să  exclame:  „Aici  e  patria 
mea".  Dar  ceva  tresare  în  el,  o  nelinişte  se  de- 

1  Bergson,  Poincare  etc..  I.e  Materialism  actuel,  p.  85 — 88. 

şteaptă;  el  se  întreabă:  Nu  are  altă  menire  decât 
să  contemple  astfel  în  exteriorul  şi  în  ansamblul 
lor  fiinţele  naturii?  El  vrea  să  vadă  de  aproape 
ceeace  sunt  şi  ceeace  fac  toate  aceste  fiinţe  care 
zărite  de  sus,  se  contopesc  în  armonia  totului.  Sco- 
boară  şi  priveşte!  Vai!  Sunt  fiinţe  care  se  ostenesc, 
sufer,  care  se  omoară  unele  pe  altele,  care-s  împo¬ 
vărate  de  mizerii  fizice  şi  morale...  Şi  îşi  presimte 
atunci,  pentru  dânsul  singur,  altă  soartă,  comunitatea 
de  sentiment,  adecă  de  suferinţă,  cu  toţi  aceşti  ne¬ 
norociţi.  Lumea  nevăzută,  lumea  sufletelor,  i  se  arată. 
A-ţi  ajuta  fraţii,  a-i  iubi,  a  te  îngriji  să  se  facă  buni 
şi  fericiţi:  nu-i  acesta  idealul  pe  care-1  visează? 
„Eşti  frumoasă,  o,  patria  mea  vizibilă,  lăcaş  al  ar¬ 
moniei  şi  al  seninătăţii;  dar  tu  ai,  o,  patria  mea 
nevăzută  sublimul  misterului,  al  infinitului  şi  al  di¬ 
vinului.  Soarta  mea  nu  trebue  oare  să  tindă  către 
aceasta,  trăind,  în  acelaş  timp,  şi  în  cealaltă  ?“  1 

Din  expunerea  de  până  aci  se  poate  constata 
că  dacă  ştiinţa  în  mâna  unor  bărbaţi  pretinşi  de 
ştiinţă,  combate  sau  este  în  contrazicere  cu  creşti¬ 
nismul,  în  mâna  bărbaţilor  de  ştiinţă  veritabili,  aceeaş 
ştiinţă  îl  şi  susţine.  Ceeace  înseamnă  că  „ştiinţa 
este  o  putere  ca  şi  electricitatea  sau  praful  de  puşcă, 
este  o  forţă  ca  şi  banul,  în  sine  însă  este  tot  atât 
de  puţin  morală  sau  imorală,  nobilă  sau  nenobilă, 
precum  sunt  electricitatea,  praful  de  puşcă  sau  banul. 
Cine-i  moral  face  o  întrebuinţare  morală  de  ştiinţa 
sau  de^  milioanele  sale,  cine-i  imoral  le  dă  o  între¬ 
buinţare  imorală". 2 

Ştiinţa  de  fapt  este  materialistă,  şi  aşa  şi  trebue 
să  fie.  Ea  are  de  obiect  materia,  şi  prin  materie  ne 
procură  nouă  instrumentele  moralităţii  sau  imorali¬ 
tăţii.  Ceeace  însă  trebue  să  respecte  ea,  sunt  mar¬ 
ginile  ei.  Şi  ea  are  enigme,  precum  şi  noi  avem 
cele  Şapte  Taine  şi  celelalte  dogme  tainice.  Câteva 
i-au  fost  stabilite  de  materialistul  Dubois  Reymond, 


1  E,  Boutroux-Polcovnicu:  Chestiuni  de  morală  şi  educaţie,  p  87—88. 
3  Bettex-Negoiţă;  Creştinismul  şi  studiul  naturii,  p.  228, 

anume :  fiinţa  materiei  şi  a  forţei,  originea  miş¬ 
cării,  cum  a  apărut  viaţa  în  univers,  organizarea 
naturii  în  aparenţă  intenţionat  corespunzătoare  sco¬ 
pului,  conştiinţa,  cugetarea  raţională  şi  originea  gra¬ 
iului  şi,  în  fine,  problema  libertăţii  voinţii.  Acestea 
sunt  noţiuni,  sunt  elemente  cu  cari  ştiinţa  operează 
zilnic,  precum  zidarul  lucrează  zilnic  cu  tencuială, 
fără  să  ne  poată  răspunde  ce  sunt  toate  în  esenţa 
lor.  Atunci  în  numele  cărui  adevăr  ştiinţific  se  ră¬ 
peşte  omului  suportul  religios-moral?  Pot  undele 
sonore  să  ne  dea  o  dovadă  despre  inexistenţa  lui 
Dumnezeu,  a  sufletului  sau  a  nemuririi? 

* 

II.  Dar  să  părăsim  teoria.  Să  ne  coborîm  în 
practică  şi  aci  să  vedem  cum  se  înfăţişează  cre¬ 
ştinismul  în  viaţa  modernă. 

Sf.  ap.  Pavel  scria  ucenicului  său  Timotei,  că 
„va  veni  o  vreme  când  oamenii  nu  vor  mai 
suferi  învăţătura  sănătoasă,  ci  —  dornici  să  şi  gâ¬ 
dile  auzul  —  îşi  vor  grămădi  învăţători  după  pof¬ 
tele  lor,  şi-şi  vor  întoarce  urechile  dela  adevăr  şi 
se  vor  îndrepta  către  basme“  [II.  4,  3 — 4\.  Nu  putem 
însă  afirma  că  se  potriveşte  de  minune  vremurilor 
noastre.  Dacă  teoretic  se  dă  lupta  între  creştinism 
şi  materialism,  aşa  precum  am  văzut,  apoi  practic, 
ea  este  cu  mult  mai  înverşunată. 

In  viaţă  domină  materialismul,  cu  toate  conse¬ 
cinţele  lui  rele.  întâi  de  toate  păgânismul,  cu  fiii 
lui:  francmasoneria  şi  comunismul,  vrăjmăşeşte  mai 
mult  creştinismul.  Nici  nu  bănuim  cu  ce  agenţii  şi 
organizaţii  şi  cu  câte  mijloace  drăceşti  luptă  aceste 
doctrine  materialiste  şi  atee,  ascunse  sub  false  tit¬ 
luri  umanitariste  şi  internaţionale,  ca  să  distrugă 
creştinismul.  Numai  forţei  interne  a  creştinismului, 
forţă  pe  care  o  deţine  numai  adevărul,  este  a  se 
mulţumi  că  poate  rezista  victorios  atacurilor  as¬ 
cunse  sau  pe  faţă.  De  ce  fiecărei  revoluţii  îi  ur¬ 
mează  o  persecuţie  a  bisericii?  A  creştinilor  ca  şi 
a  principiilor  creştine?  Revoluţiei  franceze,  revo¬ 
luţiei  ruseşti,  revoluţiei  spaniole  le-a  urmat  siste- 

matic  prigoana  în  contra  bisericiL  înţelegem  păca¬ 
tele  unor  reprezentanţi  ai  bisericii,  cari  nu  trebue 
confundaţi  cu  Biserica  însăşi.  —  dar  nu  înţelegem 
nesocotirea  radicală  şi  integrală  a  meritelor  incon¬ 
testabil  raai  mari  ca  păcatele,  nici  să  atribuim  toată 
vina  relelor  bisericii  şi  reprezentanţilor  ei,  când  se 
ştie  prea  bine  câ  păcatele  cele  mai  mari  şi  mai 
numeroase  nu  au  fost  în  biserică,  ci  tocmai  la  oa¬ 
meni  din  afară  de  viaţa  creştină.  Biserica  nu  poate 
fi  făcută  răspunzătoare  pentru  păcatele  oamenilor, 
cari  dacă  ascultau  de  glasul  ei  şi-i  făpluiau  doc¬ 
trina,  sincer  şi  practic,  nu  aduceau  dezastrele  cari 
au  venit  ca  o  inexorabilă  şi  inevitabilă  plată  şi 
răsplată,  pentru  păcatele  nevrednicilor  cârmuiiori 
de  ţări  şi  de  popoare.  Dar  nu  aceasta  este  jude¬ 
cata  şi  mentalitatea  păgânismuiui  francmason  şi  co¬ 
munist.  Ei  nu  mai  vrea  religie,  nu  mai  vrea  cre¬ 
ştinism,  nu  mai  vrea  biserică.  Deci  moarte  lor  şi 
reprezentanţilor  lor. 

Creştinismul  este  o  oglindă  în  care  îşi  văd  oa¬ 
menii  păcatele.  Şi  decât  să-şi  mai  vadă  chipul  şl 
urâţenia  sufletească  în  oglinda  creştină,  mai  bine 
aruncă  cu  pietri  în  ea,  ca  să  o  spargă,  să  nu  mai 
fie.  De  aceea  creştinismul  în  toată  lumea  e  supus 
la  atâtea  neplăceri  şi  nedreptăţiri,  numai  ca  să 
piară  odată  şi  această  ultimă  frână  morală  din  calea 
omului  materie  şi  să  rămână  numai  chipul  şi  ase¬ 
mănarea  omului  păgân,  ateu  şi  animal. 

Luăm  la  întâmplare  icoana  unui  om  modern 
după  rândurile  unui  cronicar  contimporan:  împo¬ 
triva  tuturor  cuceririlor,  în  fond  mizeria  omului  a 
rămas  imensă.  Impregnat  de  ştiinţă  omul  modern  a 
pierdut  adevărata  înţelegere  a  valorilor  şi,  îm¬ 
preună  cu  dânsa,  poezia  mulţumirilor  simple.  Inca¬ 
pabil  de  un  sincer  şi  sănătos  entusiasm  ei  nu  mai 
iubeşte  decât  din  higienă,  citeşte  pentru  a  se  distra 
scrie  pentru  câştig  şi  cultivă  prietinia  mai  mult  din 
interes  sau  pentru  plăcerile  chefului  Arta  conver¬ 
saţiei  a  dispărut  pentru  a  face  loc  jâzbandului  şi 
discuţiilor  politice.  Gândul  nu  .mai  e  stăpânit  decât 


■68 


REVISTA  TEOLOGICA 


de  grija  banului  —  acest  zeu  modern  care,  distru¬ 
gând  orice  bariere  şi  incapabil  de  a  erei  a  vreuna, 
a  înăbuşit  în  noi  multe  din  frumoasele  porniri  de 
altădată.  Şi  cu  aceasta,  până  şi  sentimentul  reli¬ 
gios  a  dispărut.  Continuăm,  da,  să  urmăm  percep- 
tele  creştine  mai  mult  dintrun  obicei  însă,  decât 
din  convingere.  Iar  pe  cerul  cernit  de  fumul  uzi¬ 
nelor  noastre,  bisericile  ce  se  ridică  severe  nu  mai 
sunt  decât  întristătoare  schelete  ale  unui  spiritua¬ 
lism  dispărut.  Ca  îngerul  din  Biblie,  am  înlocuit 
credinţa  în  Dumnezeu  prin  încrederea  în  noi  înşine. 
Altă  greşală.  Inteligenţa  e  un  lucru  admirabil,  e 
drept,  dar  să  nu  uităm  că  nu  va  putea  alcătui  nici¬ 
odată  un  spijin  sigur,  căci  e  sclavă.  Sclava  or¬ 
ganismului  nostru,  a  impulsiunilor  ce  ne  stăpânesc, 
a  sufletului  ce  ni  l-am  făurit.  Cât  timp  organismul 
va  fi  sănătos,  cât  timp  impulsiunile  vor  fi  echili¬ 
brate,  iar  sufletul  senin,  inteligenţa  va  alcătui  o  lu¬ 
mină  şi  o  putere.  Dar  este  de  ajuns  ca  acest  or¬ 
ganism  să  se  deranjeze,  ca  aceste  impulsiuni  să  se 
deslănţuie,  ca  acest  suflet  să  se  tulbure,  şi  inteli¬ 
genţa  se  va  întuneca  devenind  neputincioasă  faţă 
de  tiraniile  firii...  Să  nu  ne  amăgim.  Luxul  de  care 
ne  bucurăm,  aparatele  minunate  ce  le-am  inventat, 
cultura  atâtor  oameni  care  pe  măsură  ce  înaintează 
în  ştiinţă  se  golesc  de  gândire,  mărimea  lucrurilor 
de  talent  dar  lipsite  de  geniu,  pompozitatea  discur¬ 
surilor  noastre,  toate  acestea  nu  vor  însemna  nimic 
cât  timp  inteligenţa  nu  va  fi  însufleţită  de  senti¬ 
ment.  Altfel,  copii  ai  unui  secol  de  minunate  reali¬ 
zări  ştiinţifice,  vom  fi  învinşi  de  însaş  izbânda  noa¬ 
stră.  Să  fim  mândri  de  progresul  dobândit,  dar  chiar 
admirând  zelul  creator  al  acestui  progres  să  nu  în¬ 
locuim  cultivarea  sufletului  prin  idolatria  raţiunii... 1 

Creştinismul,  în  bună  parte  s’a  refugiat  din  mij¬ 
locul  societăţii.  L-a  izgonit  făţărnicia  şi  nesinceri- 
tatea  oamenilor,  cultul  exagerat  al  raţiunii  şi  goana 
nebună  după  materie.  Banul  e  idolul  vremii.  El  ne 


1  Universul  din  2  Nov.  1931. 

dă  totul:  palate,  plăceri  şi  averi,  şi  tot  ce  ne  pof¬ 
teşte  dorul  de  mărire  lumească.  Mai  mult.  Oamenii 
au  ales  în  lume  numai  ceeace  le  place  şi  le  aduce 
un  câştig  imediat.  Chiar  învăţătura  vieţii,  morala, 
şi-au  format-o  în  aşa  chip,  încât  să  le  ascundă  şi 
să  le  justifice  toate  păcatele,  ca  să  nu-i  mustre  con¬ 
ştiinţa.  S’au  întors  dela  adevăr  spre  basme  şi  dela 
învăţătura  cea  sănătoasă  la  învăţături  după  poftele 
lor.  Dar  pe  calea  aceasta  putea-vom  ajunge  să  fim 
mai  fericiţi?  Este  popularizat  exemplul  unui  om, 
care  a  încercat  acum  în  vremea  noastră  să  stăpâ¬ 
nească  lumea  prin  bani,  prin  plăceri  şi  prin  ma¬ 
terie.  Din  om  sărac,  prin  afaceri  şi  negustorii  ne¬ 
drepte  a  ajuns  al  treilea  om  bogat  în  toată  Europa. 
Putea  să-şi  permită  obişnuinţa  de  a  pleca  dimineaţa 
din  Londra,  pe  calea  văzduhului,  să  poposească  la 
amiazi  în  Bruxelles,  iar  seara  să  se  plimbe  sau 
să-şi  petreacă  la  Paris  sau  pe  malul  mării  Medite- 
rane.  Care  a  fost  sfârşitul  acestui  om  care  era  la 
un  moment  dat  atât  de  aproape  de  idealal  tinere- 
ţelor  sale?  încă  din  vreme  şi-a  dat  seama  că  era 
singur  pe  pământ,  că  pe  el  nu-î  iubea  nimenea,  şi 
că  de  el  se  apropiau  oamenii  numai  din  interes. 
Acest  sentiment  de  groază,  de  singurătate  şi  de 
disperare  l-a  copleşit  atât  de  mult,  încât  într’o  noapte 
pe  când  trecea  în  zbor  canalul  Mânecii,  a  deschis 
uşa  dela  cabină  şi  s’a  lăsat  în  braţele  morţii.  Peste 
câtva  timp  nişte  pescari  găsindu-i  stârvul  aruncat 
pe  ţărmul  mării,  l-au  vârât  intr’un  sac  şi  l-au  târât 
după  corabie  până  la  mal.  „Sărmanul  Lowenstein!“. 

Nu  este  singurul  caz  de  acest  fel  care  se  poate 
istorisi.  Un  caz  analog  am  întâlnit  anii  trecuţi,  când 
un  tinăr  om  de  studii  s’a  apropiat  de  mine  prin  cu¬ 
vintele:  „Părinte,  dă-mi  liniştea  sufletului!"  Şi  era 
atât  de  tragic  strigătul  acestui  om,  care  şi-a  zidit 
viaţa  pe  nisip  în  loc  de  stâncă... 

* 

Am  spus  în  partea  întâi  a  acestor  expuneri,  că 
ştiinţa  în  ultimele  ei  rezultate  constată  dualismul 
firii  noastre.  Suntem  trup  şi  suflet.  Banul  ne  poate 

mulţumi  trugul,  dar  sufletul  doreşte  mai  mult.  El 
vrea  perfecţiunea  pe  care  o  visează  conştiinţa.  Deci 
mai  mult  decât  poate  da  materia.  De  aci  atmosfera 
de  nemulţumire,  de  tristeţe  şi  de  disperare  în  viaţa 
contimporană. 

Unde  să  căutăm  remediul?  Răspunsul  este  lim¬ 
pede:  în  religia  şi  morala  creştină,  în  Biserica  lui 
Isus  Hristos.  Am  văzut  că  filozoful  Boutroux  măr¬ 
turiseşte  că  ştiinţa  este  indiferentă  faţă  de  nevoile 
omului  şi  că  e  folositoare  sau  nefolositoare,  dupăcum 
îi  dăm  o  aplicare  morală  sau  imorală.  Singur  cre¬ 
ştinismul  ne  oferă  comunitatea  de  sentiment  şi  de 
viaţă  cu  oamenii  din  jurul  nostru.  Fără  această  co¬ 
munitate  de  simţire  cu  semenii  noştri  nu  putem 
avea  în  lume  şi  viaţă  echilibru,  mulţumire  şi  feri¬ 
cire.  Acest  lucru  îl  constatăm  mai  mult  astăzi,  când 
alăturea  de  cele  mai  mari  bogăţii,  străjuesc  şi  cele 
mai  mari  mizerii.  In  mijlocul  prisosului  de  bogăţii 
şi  de  bucate,  zeci  de  milioane  de  oameni  sunt  goi 
şi  flămânzi,  tot  atâţia  Lazări  cari  zac  nenorociţi  pe 
treptele  bogaţilor  nemilostivi.  Pentru  a  împăca 
aceste  dureroase  realităţi  ale  vieţii  moderne  se  cere 
mai  multă  dragoste,  se  cere  comunitate  de  simţire 
între  bogaţi  şi  săraci,  ajutor  reciproc  între  ei,  căci 
altfel  trăzneşte  toată  alcătuirea  şi  organizarea  ac¬ 
tuală  a  vieţii  omeneşti.  De  aceea  repetăm  mereu 
că  leacul  împotriva  relelor  de  cari  sufere  viaţa 
noastră  este  creştinismul,  trăirea  evangheliei  cre¬ 
ştine  şi  transformarea  învăţăturii  lui  Isus  în  fapte. 
„Viaţa  lui  Isus  să  se  arate  în  carnea  noastră  cea 
muritoare dupăcum  se  exprima  sfântul  ap.  Pavel. 
Dar  marea  noastră  nenorocire  e,  că  deşi  aproape 
toată  lumea  spune,  recunoaşte  şi  mărturiseşte  acest 
lucru,  în  fapte  toată  lumea  să  poartă  prost.  In  loc 
să  facă  oamenii  ceeace  spun,  fac  tocmai  contrarul 
dela  ceeace  spun.  Faptele  stau  în  contrazicere  cu 
vorbele.  Una  zic  şi  alta  fac.  Nu  sunt  sinceri.  De 
ce?  Fiindcă  de  un  timp  încoace  lucrează  la  per¬ 
fecţiunea  maşinilor  şi  au  mers  foarte  departe  pe 
acest  drum.  Au  cucerit  polurile  pământului,  apa  şi 

văzduhul,  dar  perfecţiunea  omului  a  rămas  în  urma 
perfecţiunii  maşinilor.  S’au  perfecţionat  maşini,  dar 
omul,  sub  raport  moral,  a  stat  pe  loc,  nu  sa  îmbu¬ 
nătăţit.  Ba  poate  chiar  s’a  răit  şi  s’a  brutalizat. 

Cu  toate  acestea  nu  se  poate  spune  că  nu  s’a 
lucrat  şi  îii  sensul  îmbunătăţirii  omului.  Traducerea 
Bibliei  în  peste  800  de  limbi  este  o  grăitoare  do¬ 
vadă  în  acest  scop.  Apoi  mucenicia  bisericii  ru¬ 
seşti  este  o  altă  dovadă  că  mai  avem  şi  astăzi 
creştini  capabili  de  jertfă.  O  biserică  creştină  care 
dă  mucenici  nu  este  o  biserică  moartă.  Este  o  bi¬ 
serică  vie.  Numai  sectarii  nu  au  martiri,  fiindcă 
doctrina  lor  nu  se  întemeiază  pe  adevăr,  care  pentru 
a  se  susţine  cere  jertfe.  Totuşi,  mai  avem  mult  să 
lucrăm  şi  să  ne  inspirăm  din  doctrina  religiei  şi 
moralei  creştine  pentrucă  numai  în  acest  chip  ne 
facem  mai  buni  şi  mai  drepţi  de  cum  suntem. 

Crizele,  „boalele“  de  astăzi  nu  se  pot  vindeca 
fără  concursul  efectiv  al  creştinismului.  Dacă  la 
baza  relaţiilor  dintre  oameni  şi  dintre  ţări  şi  po¬ 
poare  nu  se  va  pune  sinceritatea  şi  dragostea  cre¬ 
ştină  şi  dacă  tribunalele  internaţionale  de  pace  nu 
vor  fi  nişte  tribunale  cari  să  aplice  constituţia  evan¬ 
gheliei  creştine  în  legăturile  internaţionale  dintre 
popoare,  ne  amăgim  amar,  ne  facem  numai  iluzii 
de  reforme  şi  de  pace,  vom  merge  din  rău  în  mai 
rău  şi  ne  vom  prăbuşi  sub  propriile  noastre  crea- 
ţiuni,  pe  cum  Roma  antică  a  fost  ucisă  de  proprii 
săi  reprezentanţi. 

Viaţa  reclamă  creştinismul.  Sub  forme  greşite 
îi  reclamă  sectele  religioase,  îl  reclamă  asociaţiile 
teozofice  şi  spiritiste,  precum  şi  orgiile  şi  crimele 
la  cari  se  pretează  omenirea  fără  Dumnezeu.  Dar 
îl  reclamă  sub  forme  autentice  bărbaţii  cu  răspun¬ 
dere  asupra  destinelor  omenirii  şi  a  culturii  create 
cu  preţul  atâtor  strădanii  şi  sacrificii.  II  reclamăm 
noi  ceice  stăm  în  slujba  lui  Hristos  şi  a  Mântuirii, 
—  noi  cei  cari  avem  la  spatele  noastre  trecutul  şi  tra¬ 
diţia  cu  întreagă  bogăţia  binefacerilor  cari  s’au  re- 

vărsat  din  aplicarea  şi  trăirea  vieţii  şi  doctrinei  lui 
Isus  Mântuitorul. 

* 

Raportul  dintre  creştinism  şi  viaţa  modernă  mai 
poate  fi  privit  şi  din  alt  punct  de  vedere,  din  altă 
lăture,  fiindcă  mai  are  una.  Doctorul  Paulescu  vor¬ 
bind  în  cartea  sa  despre  „Cele  patru  patimi",  despre 
sufletul  nostru  nemuritor,  căci  aşa  dovedea  ştiinţa 
şi  viaţa  lui,  spunea  că  oamenii  sunt  înzestraţi  de 
Dumnezeu,  cu  patru  instincte  naturale :  instinctul  de 
nutriţie,  instinctul  de  reproducţie,  instinctul  de  pro¬ 
prietate  şi  instinctul  de  dominaţie.  Aceste  instincte, 
create  în  vederea  unui  scop,  au  decăzut,  au  deviat 
în  patimi,  în  instincte  alterate:  în  patima  beţiei,  des- 
frâului,  lăcomiei  [furtului]  şi  trufiei  [egoismului],  cari 
corăspund  celor  patru  instincte  fireşti.  Drept  remediu 
împotriva  acestor  patimi  indică  .eLvoinţa,  singura  în 
stare  să  potolească  patimile  şi  să  aşeze  instinctele 
pe  calea  destinaţiei  lor  naturale. 

Până  aci  filozofia.  Dar  de  aci  încolo  vine  viaţa. 
Şi  viaţa  nu  e  tot  una  cu  filozofia.  De  aceea  foarte 
natural  se  naşte  întrebarea:  poate  voinţa  singură 
să  înfrâneze  patimile?  Poate  vigoarea  fizică 
[sportul]  să  se  îmbunătăţească  şi  să  ne  facă  mai 
fericiţi?  Realitatea  ne  arată  că  omul  decăzut  are 
conştiinţa  binelui,  glasul  instinctului  curat,  dar  face 
fără  voia  lui  rău!,  şi  oscilează  necontenit  şi  tragic 
între  chemările  spiritului  şi  între  amăgirile  materiei. 

Sf.  Ap.  Pavel  vorbind  despre  lupta  dintre  carne 
şi  Duh  spune  următoarele:  „Eu  însumi,  cu  mintea 
mea,  slujesc  legile  lui  Dumnezeu,  iar  cu  trupul:  legii 
păcatului.  Căci  nu  binele  pe  care  îl  vreau,  îl  fac,  ci 
răul  pe  care  nu-1  voiesc,  pe  acesta  îi  săvârşesc  .. 
că  după  omul  cel  lăuntric,  mă  bucur  de  legea  lui 
Dumnezeu,  dar  văd  în  mădulările  mele  o  altă  lege, 
care  se  luptă  împotriva  minţii  mele,  şi  mă  face  rob 
legii  păcatului,  cea  din  mădulările  mele. '  E  războiul 
crâncen  dintre  bine  şi  rău,  care  se  dă  în  trupul 

1  Romani  7,  25.  19,  22  -23. 

omenesc,  războiu  în  care  partea  bună  din  noi  de 
atâtea  ori  rămâne  înfrântă  de  partea  cea  rea.  Văd 
cele  bune  şi  le  aprob,  spunea  un  scriitor  profan,  dar 
urmez  cele  rele.  Conştiinţa,  vocea  lui  Dumnezeu  din 
noi  ne  şopteşte  în  toate  împrejurările  vieţii,  ce  avem 
de  făcut,  şi  ne  arată  şi  calea  pe  care  trebue  să 
mergem  ca  să  ajungem  scopul  fericit  pentru  care 
am  fost  creaţi.  Ori  cât  ar  tăgădui-o  unii,  ea  este 
îngerul  păzitor  din  noi,  care  ne  arată  să  deosebim 
binele  de  rău,  înainte  de  a-1  cunoaşte  din  experienţă. 
Dar  glasul  ei  ori  cât  de  lămurit  şi  luminat  ar  fi,  de 
atâtea  ori  rămâne  neputincios  şi  ne  lasă  pradă  pa¬ 
timilor  cărnii.  Nu  ne  poate  opri  totdeauna  din  calea 
răului,  spre  a  ne  cârmui  pe  calea  binelui.  Ne  lasă 
trupul  teren  deschis  pentru  lupta  dureroasă  dintre 
duh  şi  carne.  Fiindcă  voinţa  noastră  este  slabă.  Şi 
voinţa  e  slabă  pentrucă  e  coruptă,  e  coborâtă  de  vi¬ 
goarea  ei  originală  în  urma  păcatului  strămoşesc. 
Aşa  încât  însuşi  apostolul  Pavel  rămâne  aproape 
disperat  şi  biruit  când  exclamă:  „Om  nenorocit  ce 
sunt!  cine  mă  va  izbăvi  de  trupul  morţii  acestea ?“  1 2 
de  trupul  păcatului?  înfăţişarea  omului  paralizat, 
slăbănog,  o  are  voinţa  noastră  coborâtă  şi  coruptă. 
Mintea  şi  conştiinţa  lucrează,  dar  lipseşte  vigoarea 
fizică.  Avem  conştiinţa  instinctelor  curate,  dar  urmăm 
corupţiei  patimeior. 

Iată  deci  câ  nici  mintea,  nici  conştiinţa  şi  nici 
voinţa  nu  pot  singure  înfrâna  patimile,  nu  sunt  ca¬ 
pabile  singure  să  restabilească  în  noi  echilibrul  ori¬ 
ginal  dintre  suflet  şi  trup.  Mai  este  o  cale  care  să 
ducă  această  armonie  firească  în  noi.  Dar  aceasta 
este  o  cale  supranaturală. 

Apostolul,  tocmai  când  îl  credem  plin  de  groază 
şi  aproape  înfrânt,  atunci  se  linişteşte  şi  grăieşte 
plin  de  bucurie:  „Mulţumesc  lui  Dumnezeu,  prin  Isus 
Hristos,  Domnul  nostru!...  Căci  toate  pot  să  le  fac 
în  celce  mă  întăreşte*',*  în  Hristos. 

Este  o  putere  supranaturală,  care  vine  în  aju¬ 
torul  voinţă  noastre  corupte  ca  să  o  întărească.  E 
harul  lui  Hristos,  graţia  divină,  care  colaborează 
real  şi  efectiv  cu  conştiinţa  şi  cu  voinţa  ca  să  ne 
ridice  biruitori  peste  ispitele  materiei.  Este  însuşi 
ajutorul,  mâna  lui  Dumnezeu  prin  care  se  manifestă 
iubirea  lui  Dumnezeu  faţă  de  om,  deşi  omul  atât  de 
rar  şi  atât  de  puţin  e  conştient  de  această  forţă 
mântuitoare.  Aţi  văzut  părinţii  cum  ajută  copilului 
să  înveţe  să  umble  în  picioare  şi  când  îl  Iasă  de 
mână,  cade.  La  fel  e  harul  Iui  Dumnezeu,  care  ne 
ajută  şi  ne  întăreşte  puterile  slăbănoage  ale  sufle¬ 
tului.  El  harul,  „trezeşte,  luminează,  întăreşte  şi  con¬ 
solidează  puterile  naturale  ale  omului  în  procesul 
mântuirii11,  el  ajută  renaşterea  şi  sfinţirea  noastră  în 
Hristos. 1  Harul  e  izvorul  inspiraţiei  şi  lucrează  mai 
ales  în  cele  şapte  Taine  ale  bisericii  noastre,  cari  sunt 
opera  lui.  Dar  el  e  viu  totdeauna.  Prin  acţiunea  şi 
înrâurirea  lui  se  înalţă  rugăciunea  şi  se  făptuiesc 
faptele  cele  bune.  El  realizează  credinţa  lucrătoare 
prin  iubire.  Pe  cum  sarea  dă  gust  bucatelor,  iar  soarele 
întreţine  viaţa  pe  pământ,  în  acelaş  chip,  prin  ana¬ 
logie,  darul  lui  Dumnezeu  consolidează  voinţa  şi 
viaţa  şi  asigură  triumful  Duhului  asupra  realităţii 
materiale.  In  schimb  unde  lipseşte  harul  prisoseşte 
păcatul  şi  în  locul  duhului  se  desfătează  patimile. 

Iată  la  ce  concluzii  ne  duce  creştinismul  atunci, 
când  facem  apel  la  voinţă  ca  să  subordoneze  viaţa 
şi  să  readucă  patimile  între  hotarele  instinctelor 
fireşti.  Voinţa  ca  şi  conştiinţa  are  necondiţionată 
lipsă  de  colaborarea  harului  divin,  ca  şi  prin  el  să 
nobileze  instinctele,  să  înbunătăţească  viaţa  şi  să 
desăvârşească  sufletul  nostru  liber  şi  nemuritor. 

Unde  este  har,  e  fericire ;  unde  e  fericire  acolo 
e  Duhul  lui  Dumnezeu,  şi  „unde  e  Duhul  Domnului, 
acolo  e  libertate”. 2  Nu  libertatea  în  înţeles  de  pa¬ 
timă  sau  abuz  de  voinţă,  ci  libertatea  în  înţeles  de 


1  Hr.  Audrutsos-Stăniloae :  Dogmatica,  p.  246. 
*  II.  Cor.  3,  17. 

independenţă  faţă  de  patimi  şi  faţă  de  păcate.  Un 
om  înarmat  cu  darul  Domnului,  este  un  nebiruit,  un 
virtuos,  un  om  de  voinţă  şi  de  o  energie  care  luptă 
totdeauna  cu  succes  în  războiul  Duhului  şi  a  sufle¬ 
tului  cu  amăgirile  şi  ispitele  cărnii  şi  ale  materiei. 

* 

In  concluzie,  creştinismul  în  faţa  ştiinţei  moderne 
nu  şi-a  pierdut  nimic  din  valoarea  lui  eternă.  Rolul 
lui  în  viitor  este  să  dea  descoperirilor  ştiinţei  o  apli¬ 
care  morală,  iar  nu  distrugătoare.  Dinamita  să  sfarme 
stâncile,  nu  capetele  oamenilor;  aeroplanul  să  des¬ 
fiinţeze  distanţele,  nu  să  poarte  seminţele  otrăvii  şi 
ale  morţii;  trenurile  şi  vapoarele  să  fie  mijloace 
pentru  înflorirea  comerţului  şi  pentru  călătorii,  nu 
pentru  transporturi  de  armate  şi  armamente  de  omor; 
în  fine,  fabricile  să  producă  articole  cari  să  uşureze 
traiul  nostru  vremelnic,  iar  nu  distrugerea  lui.  Ştiinţa 
este  chemată  să  vindece  ranele  neştiinţei,  nu  să 
producă  ea  rane  în  trupul  omenirii.  Ea  trebue  să 
găsească  mijloacele  ca  să  uşureze  condiţiile  de  trai 
ale  tuturor  oamenilor,  nu  să  favorizeze  prea  mult 
pe  unii  în  paguba  altora.  Căci  ştiinţa  nu  este  un 
cazan,  un  atelier  care  diseacă  şi  transformă  materia 
după  cum  îi  place  omului.  Nu  este  însă  soare  şi 
căldură  care  să  deie  viaţă  şi  bucurie  decât  după  ce 
se  lasă  miruită  de  principiile  creştine  ale  vieţii,  de 
harurile  evangheliei  lui  Hristos  cari  o  pun  în  slujba 
păcii,  în  slujba  dragostei  de  fiii  lui  Dumnezeu,  de 
oameni. 

Cât  priveşte  creştinismul  în  faţa  vieţii  moderne, 
cu  toate  criticele  ce  i  se  aduce  şi  cu  toată  opoziţia 
secretă  şi  pe  faţă  ce  i  se  face  din  partea  păgânis- 
mului  francmason  şi  comunist,  el  are  un  rol  mântuitor 
pentru  cultura  şi  civilizaţia  actuală.  El  e  chemat  să 
îmblânzească  moravurile  decadente  ale  epocii  noa¬ 
stre;  el  e  chemat  să  vindece  crizele,  ranele  cari 
rod  la  temelia  alcătuirii  noastre  sociale ;  el  e  chemat 
să  îmbunătăţească  fiara  din  om  şi  să-i  ridice  sufletul 
cel  puţin  la  desăvârşirea  maşinelor;  el  e  chemat  să 
pătrundă  cât  mai  adânc  în  lume,  ca  să  supună  ma- 

teria  prin  spirit,  şi  să  formeze  caractere  de  oameni 
virtuoşi,  îmbrăcaţi  în  haina  darului  ceresc;  el  e 
chemat  să  realizeze  adevărata  pace  şi  dreptate  şi 
dragoste  între  oameni  şi  în  omenire.  Creştinismul 
este  chemat  să  alunge  tristeţa  şi  să  înlăture  atmos¬ 
fera  de  neîncredere  şi  de  disperare  ce  ne  învăluie 
şi  ne  apasă,  şi  în  sfârşit,  să  ne  dea  seninătatea  în 
via|ă  şi  bucuria  de  a  trăi.  Cu  o  condiţie:  ca  să-l 
trăim,  să-l  făptuim  în  viaţa  noastră  individuală  şi 
socială,  nahonală  şi  internaţională.  Să-i  dăm  viată 
în  carnea  noastră  cea  muritoare,  în  viata,  în  familia 
şi  în  neamul  nostru,  ca  în  chipul  acesta  să  întrupăm 
aevea  cel  mai  frumos,  mai  curat  şi  mai  ales  ideal 
al  creştinismului:  idealul  sfinţeniei. 

* 

In  vâltoarea  tulbure  a  vremilor  noastre  este  o 
zăbavă  de  folos  şi  necesară  ca  să  luăm  act  de  aceste 
concluzii  şi  să  ne  convingem  cât  mai  mult  de  forţele 
nebănuite  cari  zac  ascunse  în  creştinism  şi  lor  să 
ne  închinăm  şi  să  ne  conformăm  eroic  viaţa  şi 
conduita.  Prin  puterile  Iui  invocăm  harul  lui  Dum¬ 
nezeu,  ca  el  să  ne  lumineze  mintea,  să  ne  trezească 
conştiinţa,  să  ne  întărească  voinţa  şi  să  ne  sfinţească 
viaţa.  Duhul  lui  să  se  coboare  între  noi,  căci  fără 
de  el  nu  putem  face  nimic.  Fără  de  el  vedem  bi¬ 
nele  şi-l  aprobăm,  dar  facem  răul;  fără  de  el  dorim 
desăvârşirea  şi  pe  Dumnezeu,  dar  slujim  materiei 
şi  ne  muncim  neputincioşi  în  vâltoarea  vieţii. 

Darul  Domnului  cel  luminător,  şi  sfinţitor  să  fie 
cu  noi  şi  să  ne  însoţească  ştiinţa  şi  viaţa  pe  calea 
Evangheliei  creştine  totdeauna,  căci  numai  prin  el 
iînaintăm  în  dragoste  şi  fericire. 


Pr.  IL.  V  FELEA 


CATOLICISMUL  ŞI  CULTURA 
MODERNĂ. 

[Urmare]. 

IV.  Situaţia  bisericii  catolice  in  diferitele  state. 

Expunerea  generală  de  până  acum  nu  s’a  putut 
întinde  şi  asupra  faptelor  şi  stărilor  cari  sunt  spe¬ 
cifice  Bisericii  catolice  dintr’un  stat  sau  altul.  Cu 
acestea  va  avea  să  se  ocupe  capitolul  prezent,  dând 
o  importanţă  deosebită  situaţiei  de  drept  a  Bisericii 
catolice  în  diferitele  state. 

§  1.  In  Germania. 

După  căderea  monarhiei,  noua  ordine  politică, 
prin  Constituţia  ce  şi-o  dă  la  Weimar  în  1919,  pre¬ 
vede  cu  privire  la  comunităţile  religioase  în  art.  137 
alin.  3  şi  5  următoarele :  „Fiecare  societate  religioasă 
îşi  regulează  şi  administrează  afacerile  ei  autonom 
în  marginile  legii  în  vigoare  pentru  toate.  Ea  îşi 
ocupă  funcţiuniie  fără  colaborarea  statului  sau  a 
comunii  civile11.  „Societăţile  religioase  rămân  cor¬ 
poraţii  de  drept  public,  întru  cât  au  avut  şi  până 
acum  această  situaţie". 1 

In  baza  acestor  dispoziţii  generale,  diferitele 
state  cari  constituesc  Reichul  aveau  să  reguleze, 
mai  amănunţit,  raporturile  lor  cu  diferitele  comuni¬ 
tăţi  religioase.  Această  regulare  se  putea  face  faţă 
de  Biserica  apuseană  pe  două  căi: 

1.  Prin  legiferare  din  partea  statului,  sau  2.  Prin. 
Concordate  cu  Curia  papală. 2 

1  După  Cari  Mirbf,  Das  Konkordalsproblem  der  Gegenwart,  Berlin-. 
1927,  pag.  5 — S. 

*  idem,  op.  c.  24 — 25. 

Unele  state  au  ales  prima  cale,  altele,  cedând 
pretenliunilor  papale,  a  doua. 

Intre  primele  e  Wiirtemberg  care  în  9  Febr. 
1924  şi-a  pus  din  proprie  iniţiativă,  legislaţia  bise¬ 
ricească,  în  acord  cu  constituţia  dela  Weimar.  De¬ 
putaţii  catolici  din  parlament,  cari  constituiesc  a  treia 
parte  din  tot  parlamentul,  deşi  mulţumiţi  cu  noua 
lege,  o  socot  provizorie  şi  cer  ca  raportul  între  Bi¬ 
serică  şi  stat  să  fie  rezolvat  prin  Concordat. 1 

Statul  liber  Sachs  a  a  procedat  tot  astfel.  Epis¬ 
copul  din  Bautzen  a  rugat  să  se  ceara  colaborarea 
Curiei  papale.  Guvernul  însă  a  refuzat  pe  motiv  că 
e  vorba  de  desvoltarea  Constituţiei  din  Weimar  şi 
a  statului  Sachsa.2 

Bavaria  a  ales  calea  Concordatului.  După  dis¬ 
cuţii  şi  tratative  îndelungate,  începute  din  1920,  în 
29  Martie  1924  se  ajunse  la  subscrierea  lui.  Nu  fu 
supus  însă  Parlamentului  decât  dupăce  guvernul 
realiză  convenţii  similare  şi  cu  cele  2  Biserici  evan¬ 
ghelice  din  Bavaria.  Votul  Parlamentului  pentru 
Concordat  şi  pentru  cele  două  convenţii  urmă  la  15 
Ianuarie  1925. 9 

Prin  acest  Concordat  statul  asigură  Bisericii 
catolice,  afară  de  libertate  deplină  pentru  exercitarea 
religiei  catolice  şi  pentru  legiferare  în  marginile 
competinţei  sale,  drepturi  largi  cu  privire  la  ordi¬ 
nele  religioase,  la  educaţia  catolică  în  şcoli  şi  la  aju¬ 
torul  material  din  partea  Statului. 

Ordinele  şi  congregaţiunile  religioase  dispun 
de  cea  mai  deplină  libertate  a  se  întemeia,  a  se 
aşeza  în  Bavaria  şi  a  câştiga  averi,  fără  ca  Statul 
să  se  amestece  sau  să  perceapă  vre-un  impozit.4 
Toate  resturile  din  legile  restrictive  de  pe  timpul 
luptei  pentru  cultură  [Kulturkampf]  sunt  abolite.  Ordi- 


1  R.  von  Lama.  op.  c.  630. 

*  Cfar.  W.  1926,  Nr.  18.  col.  921. 

*  R.  von  Lama,  op.  c.  631  urm. 

*  Dr.  G.  Ohlemiiller.  Konkordatsfrage,  1925,  Berlin,  pg,  14, 

nele  religioase  sunt  după  războiu  în  toată  Germania 
in  plină  creştere. 1 

In  chestiunea  învăţământului,  care  este  aprig 
desbătută  în  Germania  după  războiu,  Biserica  apu¬ 
seană  a  reuşit  să  stoarcă  însemnate  favoruri.  Prin 
Concordat  statul  bavarez  se  obligă  să  numească 
profesori  la  Facultăţile  de  teologie,  la  Academiile 
filozoficteologice  şi  profesori  de  religie  la  şcoalele 
secundare  numai  pe  cei  împotriva  cărora  episcopul 
diecezan  competent  n’are  nimic  de  z;is. 

După  numire  iarăşi  statul  va  înlocui  pe  cel  pe 
care  episcopul  îl  va  dovedi  că  învaţă  greşit  sau  are 
o  purtare  morală  necorăspunzătoare.-  Statul  va  numi 
şi  în  afară  de  Facultăţile  de  teologie,  la  cele  două 
Universităţi  din  Miinchen  şi  Wixrzburg  „cel  puţin" 
câte  un  profesor  de  filozofie  şi  istorie,  împotriva 
căruia  nu  se  poate  obiecta  nimic  din  punct  de  ve¬ 
dere  al  concepţiei  catolice.  Protestul  celor  două 
Universităţi  n’a  fost  luat  în  seamă.  Formula  „cel 
puţin"  inspiră  îndeosebi  cea  mai  justificată  teamă.» 
In  şcolile  secundare  religia  e  recunoscută  ca  obiect 
ordinar  de  studii  în  extinderea  de  până  atunci. 

Privitor  la  şcoalele  poporale,  drepturile  Bise¬ 
ricii  catolice  merg  şi  mai  departe.  Toată  instrucţia 
şi‘educaţia  se  va  da  în  şcoalele  catolice  de  stat  în  spi¬ 
ritul  credinţei  catolice.  Numai  învăţătorii  cari  posedă 
această  pregătire  şi  cari  pot  instrui  şi  în  religia  ca¬ 
tolică  pot  fi  numiţi.  Iar  ca  să  aibă  dreptul  să  pro¬ 
pună  religia,  trebue  să  primească  missio  canonica 
dela  episcopul  competent.  Deci  numirea  învăţătorilor 
la  şcoalele  poporale  catolice  depinde  de  episcop. 
Pentru  pregătirea  învăţătorilor  în  senzul  acesta, 
statul  se  obligă  să- şi  ajusteze  o  parte  din  şcoalele 
normale  într’un  mod  corăspunzător,  deci  să  şi-le 
confesionalizeze.  Autoritatea  bisericească  va  fi  re¬ 
prezentată  în  comisiunea  de  examen,  care  acordă 

■  C.  Mirbt.  op.  c.  46. 

*  G  Ohlemuller  op.  c.  16. 

s  C.  Mirbt  op.  c.  47. 

diplome  învăţătorilor  pentru  şcoalele  catolice,  cel 
pujin  la  examenul  din  religiune.  Statui  acordă  ordi¬ 
nelor  religioase  dreptul  să  conducă  institute  parti¬ 
culare  pentru  formarea  de  învăţători,  precum  şi  de 
altă  natură.  Absolvenţii  acestor  şcoale  vor  fi  primiţi 
la  examenele  de  stat.  Biserica  are  dreptul  să  su¬ 
pravegheze  învăţământul  religios  în  toate  şcoalele. 
Comunele  trebue  să  înfiinţeze  şcoli  poporale  catolice 
când  cer  părinţii  şi  când  se  află  un  număr  corăs- 
punzător  de  copii  catolici.1 

Dotatiunea  cu  averi,  cu  fonduri  şi  cu  rente 
anuale  se  face  sub  titlul  de  despăgubire  pentru  bu¬ 
nurile  secularizate  în  1803. 2 * 

Pentru  clericii  cari  ocupă  orice  post  bisericesc 
sau  în  şcoală,  statul  cere  cetăţenia  germană,  baca¬ 
laureatul  şi  certificatul  de  studii  la  o  Facultate  teo¬ 
logică  sau  Academie  filozof  ic- teologică  din  ţară.  Re¬ 
cunoaşte  însă  şi  diploma  dela  o  Facultate  papală 
din  Roma. 

Numirea  arhiepiscopilor  şi  episcopilor  o  face 
papa  din  lista  prezentată  de  capitlul  diecezei  va¬ 
cante.  Statul  se  va  asigura  numai  ca  împotriva 
numitului  să  nu  fie  pedeci  de  natură  politică.8 

Concordatul  bavarez  e  aprig  combătut  nu  numai 
de  protestanţi,  cari  văd  în  el  o  ştirbire  a  suvera¬ 
nităţii  statului  şi  o  piedecă  a  educaţiei  unitare  a  po¬ 
porului  german,  ci  şi  de  catolicii  din  jurul  lui  Ernst 
Michel.  Acesta  vede  în  Concordat  un  mijloc  al  au¬ 
torităţii  bisericeşti  de-a  sili  pe  credincioşi  şi  în  spe¬ 
cial  pe  învăţători,  prin  forţa  nespirituală  a  statului, 
să  se  poarte  altfel  decum  le  dictează  conştiinţa.4 * 

După  lungi  tratative,  însoţite  de  polemici  agitate 
şi  de  opozita  mai  tuturor  protestanţilor  organizaţi  în 
„Evangelischer  Bund“,  Curia  papala  a  reuşit  să  în- 


1  Ohlemuller  op.  c.  18—21. 

’  Idem  op.  c.  21-23. 

'  Id.  op.  c.  60. 

4  Lehrea  des  bayrîschen  Konkordats  în  Politik  aus  dem  Glauben 

46  urm. 

chee  un  Concordat  şi  cu  Prusia.  Ratificarea  de  cătră 
parlament  sa  făcut  în  9  Iulie  1929  cu  243  voturi 
contra  172.'  Departe  de-a  acorda  Bisericii  catolice 
drepturile  largi  pe  cari  le  acordă  Concordatul  ba¬ 
varez  în  chestiunea  şcolară  şi  a  ordinelor  religi¬ 
oase,  caracterul  esenţial  al  acestuia  este  de  natură 
organizatorică  şi  financiară,  înlocuind  convenţia  din 
1821  care  nu  mai  corăspundea.2  De  chestiunea  şco¬ 
lară  nici  nu  se  face  pomenire.3  Prin  Concordat  sau 
făcut  unele  schimbări  în  circumscripţiile  diecezane. 
Sau  înfiinţat  anume  două  episcopii  noui  în  Aachen 
şi  Berlin  şi  un  vicariat  în  Schneidemiihl  pentru  gra¬ 
niţa  de  ost  a  Prusiei,  iar  episcopatele  de  Bresiau 
şi  Paderborn  au  fost  ridicate  la  rangul  de  arhi¬ 
episcopii. J 

Deodată  cu  votarea  Concordatului  parlamentul 
a  hotărât  încheierea  unei  convenţii  şi  cu  cele  3  Bi¬ 
serici  protestante.  Această  convenţie  de  acelaş  ca¬ 
racter  restrâns  ca  şi  Concordatul  a  fost  votată  de 
parlament  în  Iunie  1931. 5 

Dătător  de  ton  a  fost  la  încheierea  Concorda¬ 
tului,  partidul  catolic  al  centrului,  care  ştie  să  facă 
ascultare  vederile  Curiei  şi  ale  Bisericii  catolice  în 
toate  guvernele.  Programul  său  constituit  din  prin¬ 
cipiile  sociale  ale  dreptului  natural,  pe  cari  Leo  XIII 
le-a  impus  lumii  catolice,  ca  principii  creştine,  face 
din  centru  un  partid  de  mijloc,  de  armonizare  a 
contrastelor,  capabil  să  reprezinte  toate  straturile 
societăţii  afară  de  extreme,  dela  nobilimea  moderată 

1  Chr.  W.  1929  Nr.  14,  coi.  699. 

3  Chr.  W.  1929  Nr.  13,  col,  630. 

'  în  lupta  pentru  şcoală  Biserica  catolică  cere  şcoală  de  stat  confe¬ 
sională,  catolică  pentru  catolici  şi  protestantă  pentru  protestanţi,  sau  cel . 
puţin  simultană  (calolică  şi  protetantă  la  un  loc],  şi  combate  şcoala  necon 
fesională,  fără  religie.  Ernst  Michel  op.  c.  206,  în  Bavaria  domină  şcoala 
confesională.  în  Prusia  sunt  de  toate  trei  felurile.  „Reformierte  Schweizer 
Zeitung"  din  21  Noemvrie  1930. 

1  G.  Ohlemiiiler,  Der  Katholizismus  der  Ge.genwart  în  Cari  Schwei- 
tzer  „Das  religiose  Deutschland  der  Gegenwart"  51. 

s  Chr.  W.  din  16  Mai  1931,  col.  477  urm.  şi  din  1  Iulie  1931,  col,  545, 

până  la  muncitorimea  necomunistă  a  lui  loos  şi 
Stegerwald.  Acest  caracter  îl  face  apt  să  se  coa¬ 
lizeze  şi  cu  social-democraţii  dela  stânga  lui,  dar  şi 
cu  naţionaliştii  germani  dela  dreapta,  dupăcum  o 
cere  situaţia  momentului.  In  felul  acesta  stăpâneşte 
aproape  totdeauna  situaţia  politică  în  favorul  Bisericii 
catolice.’  Cercurile  protestante  nu  mai  contenesc  cu 
plângerile  că  prin  influinţa  centrului  nu  se  aplică 
principiul,  stabilit  teoretic,  al  parităţii  celor  două  con¬ 
fesiuni  la  ocuparea  posturilor  publice,  ci  sunt  con¬ 
tinuu  favorizaţi  catolicii1  2 3 4 

In  29  Iulie  1922  acest  partid  a  lansat  un  apel 
cătră  toţi  creştinii,  fără  deosebire  de  confesiune, 
de-a  i  se  alătura  pentru  a  constitui  „marele  partid 
creştin  de  mijloc".  Unii  protestanţi  au  şi  intrat  în 
el,  dar  în  curând  s  au  convins  că  centrul  a  rămas 
un  partid  catolic.  Năzuinţele  protestanţilor  de-a  forma 
şi  ei  un  partid  confesional  nu  au  sorţi  să  ducă  la 
rezultat,  dat  fiind  subiectivismul  mare  ce  domneşte 
între  ei.a 

Dintre  celelalte  partide,  duşman  neîmpăcat  al 
catolicismului  este  cel  al  naţional-socialiştilor  lui 
Hittler,  pe  motivul  că  e  o  confesiune  străină  de  fiinţa 
poporului  german.  încercarea  loviturii  dela  9  Nov. 
1923,  când  Ludendorff  a  fost  declarat  preşedintele 
Reichului,  avea  şi  un  ascuţiş  împotriva  catolicis¬ 
mului.’  In  urma  surprinzătorului  succes  obţinut  de 
Hittlerişti  în  alegerile  din  1930,  episcopii  germani  au 
oprit  categoric  pe  credincioşii  catolici  de-a  se  înscrie 
în  acest  partid.5 


1  Chr,  W.  1927  Nr.  4,  col.  181  urm.  Concordatul  a  fost  votat  de  social- 
democraţi  şi  de  centru.  Naţionaliştii  germani,  majoritatea  protestanţi,  au 
votat  contra.  Chr.  W.  1929  Nr.  14,  col.  700. 

*  Chr.  W.  1925  Nr.  33  34  col.  762—3; 

3  Chr.  W.  1927  Nr.  4  184-  6  şi  Nr.  5,  228-9. 

4  R.  von  Lama  op.  c.  pg.  624  urm. 

5  , .Telegraful  Român"  din  14  Martie  1931,  Chr.  W.  din  18  Aprilie 
1931  col.  365.  Teoreticenii  naţional-socialistnului  postulează  un  „creşti¬ 
nism  german"  şi  resping  catolicismul,  care  e  o  formă  romană,  miiversa- 
listă  a  creştinismului. 

Capitolul  acesta  îl  vom  încheia  cu  câteva  date 
statistice.  Până  la  1920  nunţiatura  papală  avea 
numai  Bavaria.  De  atunci  nunţiul  E.  Pacelli  din 
Miinchen  a  trecut  în  Berlin,  ca  nunţiu  pentru  Reich, 
menţinând  totuşi  până  la  încheierea  Concordatului 
bavarez  şi  nunţiatura  din  Miinchen.  Dela  1925  luă 
asupra-şi  şi  o  nunţiatură  specială  pentru  Prusia. 
Astfel  Germania  are  3  nunţiaturi,  din  cele  32  câte 
există  cu  totul.  Lor  le  corespunde  şi  trei  ambasade 
germane  la  Vatican. 

După  statistica  din  1928  numărul  catolicilor  în 
Germania  e  20.604.540  [33  01%]  iar  al  Protestanţilor 
36.639.040  [6351  %].  Clerici:  16.244  [44-32°  ,]  prote¬ 
stanţi,  iar  20.410  [55'68%]  catolici.  La  un  cleric  pro¬ 
testant  vin  în  medie  2440  suflete,  la  unul  catolic  1009. 

(Va  urma]  Dr.  D.  STĂNILOAE. 

STRUCTURA  CUNOAŞTEREI 
RELIGIOASE. 

Problema  cunoaşterii  religioase  acum  câteva, 
decenii  ar  fi  părut  nu  numai  deplasată,  dar  chiar 
nejustificată,  deoarece  se  admitea  valabilitatea  numai 
unui  tip  de  cunoaştere,  ale  cărui  elemente  erau 
precis  determinate,  nepermiţând  nici  un  fel  de  de¬ 
păşire,  de  transcendere  a  limitelor  acestuia.  Cunoa¬ 
şterea  raţională  dela  care  pleca  acest  tip  de  pătrun¬ 
dere  a  lumii,  pe  lângă  asumarea  unei  valabilităţi 
absolute  cu  excluderea  tuturor  celorlalte  modalităţi 
de  cunoaştere,  avea  şi  un  alt  defect:  îngusta  ex¬ 
cesiv  conceptul  de  raţional.  Ca  atare  nu  numai  o 
atitudine  opusă  a  adus  raţionalismul,  în  discreditul 
de  astăzi,  ci  şi  limitarea  închisă  în  concepţiile  re¬ 
prezentanţilor  săi. 

Ceeace  trebue  reproşat  raţionalismului  în  forma 
lui  gnoseologică,  intelectualismul,  —  este  de  a  nu  fi 
avut  o  înţelegere  pentru  problema  religioasă,  pentru 
posibilităţile  cunoaşterii  religioase.  Este  un  mare 
merit  al  gândirii  contemporane  de  a  fi  înţeles  că 
numai  o  teologie  a  formelor  de  cunoaştere,  care  să 
prindă  esenţa  acestor  forme  diverse,  —  satisface 
concepţia  despre  diversitatea  realului.  Trebue  sta¬ 
bilit  ca  această  tipologie  nu  duce  Ia  epuizarea  rea¬ 
lităţii  printr’o  cunoaştere  integrală;  ea  nu  este  decât 
o  încercare  de  a  expune  comparativ,  pe  un  plan 
actual,  formele  cari  s’au  desfăşurat  istoric.  Pentru 
problema  noastră  ea  nu  justifică  decât  existenţa 
unei  formule  generale  a  unui  tip  în  cadrul  celor¬ 
lalte.  încercările  de  tipologie  —  de  orice  natură  ar 
fi  ele  —  dovedesc  tendinţa  omului  de  a  înţelege 

viata  spirituală  în  bogăţia  ei ;  pentru  realitate 
ca  atare  ele  sunt  irelevante.  Elementul  esenţial, 
care  explică  de  ce  structura  cunoaşterii  religioase 
interesează  atât  de  mult  astăzi,  este  predominarea 
în  cultura  contemporană  a  intuiţionismului.  Cunoa¬ 
şterea  religioasă  este  o  formă  a  cunoaşterii  intui¬ 
tive  în  genere.  Această  formulare  nu  asimilează 
cunoaşterea  religioasă  întruna  mai  generală,  ci  vrea 
să-i  stabilească  elementele  diferenţiale  şi  specifice 
într'un  cadru  mai  mare. 

Dintre  două  procedee,  unul  care  generalizează 
până  la  anihilarea  individualului,  şi  altul  care  spe¬ 
cifică  şi  diferenţiază,  cel  din  urmă  este  mai  prefe¬ 
rabil,  căci  dacă  nu  se  ridică  la  valabilităţi  logice, 
se  apropie  de  o  mai  vie  înţelegere  a  concretului. 
Pentru  ştiinţele  istorice  numai  procedeul  de  indivi¬ 
dualizare  e  fecund  şi  legitim.  Dintre  două  persoane 
cari  se  ocupă  de  esenţa  religiei,  nu  aceea  care  di¬ 
struge  specificitatea  trăirii  religioase  prin  credinţa 
oarbă  în  virtutea  universală  a  derivării  genetice 
[sursa  unică  a  sentimentului  religios  din  frică  etc.] 
este  mai  aproape  de  adevăr,  ci  aceea  care  încearcă 
să  înţeleagă  elementul  specific  şi  incomparabil  din 
această  trăire,  unicitatea  care  o  separă  de  celelalte. 

Ce  separă  intuiţia  religioasă  de  intuiţia  propriu 
zisă  ? 

In  primul  rând  cu  privire  la  obiect.  Intuiţia  re¬ 
ligioasă  nu  vizează  obiectivitatea  simplă  aşa  cum 
aceasta  se  prezintă  în  faţa  noastră ;  nici  chiar  sâm¬ 
burele  substanţial  ce  se  menţine  dincolo  de  diver¬ 
sitatea  formelor  fenomenale,  care  alcătueşte  centrul 
productiv  şi  imanent,  ci  absolutul  care  transcende 
obiectivitatea  sensibilă.  Evident,  aici  nu  este  vorba 
de  existenţa  sau  inexistenţa  obiectului  vizat,  întrucât 
nu  urmărim  o  critica  a  metafizicii  religioase,  ci  a 
cunoaşterii  ca  atare.  Interesează  în  acest  caz  inten¬ 
ţionalitatea  intuiţiei  religioase ;  obiectul  ca  intenţionat, 
nu  în  structura  lui  esenţială  sau  existenţială.  Reali¬ 
tatea  lui  poate  să  fie  pusă  chiar  la  ’ndoială,  fără  să 

excludă  prin  aceasta  problematica  cunoştinţa  re¬ 
ligioase. 

Intuiţia  propriu  zisă  se  aplică  Ia  date  diverse 
ale  realului  pe  cari  încearcă  să  le  înţeleagă  din 
lăuntru  în  afară;  cea  religioasă  are  datul  de  cu¬ 
noaştere  predeterminat  Una  şi  alta  sunt  expresia 
unei  simpatii  pentru  obiectul  de  cunoscut.  Care 
este  substratul  acestei  simpatii?  Este  convingerea 
implicită  în  identitatea  de  structură  a  celui  ce  cu¬ 
noaşte  cu  obiectul  de  cunoscut  dincolo  de  multipli¬ 
citatea  formelor  realităţii.  Dacă  intuiţia  simpatetică 
propriu  zisă  explică  această  identitate  printr’un 
proces  de  obiectivaţiune  psihologică  pe  baza  căreia 
omul  atribue  energii  subiective  realităţii  obiective, 
intuiţia  religioasă  are  ca  premisă  această  identitate. 
Pe  Dumnezeu  îl  pot  cunoaşte  întrucât  sunt  făp¬ 
tura  lui.  întruparea  logosului  dovedeşte  o  inden- 
titate  de  structură,  fără  să  fie  semnul  unei  unităţi 
substanţiale,  în  care  distincţiile  ar  fi  imposibil  de 
făcut.  Decât  valoarea  eficacitatea  intuiţiei  religioase 
nu  se  manifestă  numai  prin  orientarea  omului  în 
spre  divinitate,  ci  este  necesară  şi  o  orientare 
activă  din  partea  acesteia  In  religie  palaritatea  nu 
este  conceptibilă  decât  activă,  ceeace  exclude  anti¬ 
nomia  din  polaritate.  De  altfel  tendinţa  şi  sensul 
polarităţii  este  de  a  diminua  antinomia.  Intuiţia  în 
concepţia  religioasă  vizează  realităţi  ontologice.  De 
aici  aceea  certitudine  caracteristică  acestei  intuiţii 
religioase,  care  certitudine  nu  se  naşte  decât  acolo 
unde  existenţa  este  prinsă  în  esenţa  ei  pe  cale  directă. 

Intuiţia  este  o  cale  directă  de  cunoaştere.  Abso¬ 
lutul,  realitatea  ontologică,  existenţa  în  esenţialitatea 
ei  sau  se  prezintă  desvăluite  intuiţiei  noastre  sau 
sunt  incognoşcilile.  Aici  nu  încap  compromisuri  sau 
aproximaţii. 

Intuiţia  care  nu  se  aplică  în  sfera  religioasă, 
intenţionează  şi  alte  conţinuturi  sau  obiecte,  dincoace 
de  sfera  ontologiei.  Intuiţia  se  orientează  în  acest  caz 
în  spre  un  sens  sau  în  spre  vre-o  idee.  Se  poate 
vorbi  fără  a  fi  paradoxali  de  intuiţia  unui  concept. 

fără  a  cădea  în  platonism.  Dintr’o  astfel  de  categorie 
face  parte,  intuiţia  vieţii,  în  fluxul  ei  dinamic  şi  in¬ 
consistent  în  mobilitatea  ei  neîncetată  şi  în  iraţiona- 
litatea  ei  organică.  Intelectualismul  cu  conceptul  ca 
unic  mijloc  de  apropiere  de  real,  s’a  dovedit  complect 
incapabil  de  a  sesiza  devenirea  concretă,  iraţionalul 
în  desfăşurarea  realului.  Conceptul  este  o  formă 
transcendentă  viului.  Intuiţia  reprezintă  această 
mulare  pe  elementul  viu  dinamic  şi  iraţional.  Intuiţia 
religioasă,  care  se  întâlneşte  la  toţi  marii  mistici 
este  o  încercare  de  a  trece  peste  relativităţile  vieţii 
şi  peste  inconsistenţa  formelor.  In  religii  absolutul 
nu  e  istoric,  nu  se  desfăşoară  în  procesul  istoric; 
chiar  dacă  ar  fi  astfel,  devenirea  istorică  nu  este 
o  categorie  constitutivă  a  absolutului.  Modernii  au 
căzut  în  paradoxul  de  a  atribui  absolutului  categoria 
devenirii  istorice  (ex,  hegelianismul].  In  religie  şi  în 
mistică,  intuiţia  este  o  negaţie  a  istoricităţii. 

De  aici  derivă  caracterul  neprogresiv  al  intuiţiei, 
mai  accentuat  în  cea  religioasă,  mai  diminuat  în  cea 
nereligioasă.  Fiind  o  prindere  directă  şi  imediată 
este  natural  să  treacă  peste  progresiune.  Din  acest 
caracter  ea  se  deosebeşte  de  dialectică,  al  cărui 
proces  de  cunoaştere  imediat  şi  progresiv,  presupune 
o  desfăşurare  infinită,  fără  un  punct  de  ajungere  în 
acest  proces.  Sinteza  în  structura  gândirii  dialectice 
niciodată  nu  este  definitivă;  ea  este  deschizătoarea 
la  noi  dualisme  şi  la  noi  sinteze.  Acest  caracter 
progresiv  determină  caracterul  de  provizorat  al  cu- 
noştinţii  dialectice.  Instituţia  urmăreşte  o  cunoaştere 
cu  caracter  definitiv;  aici  rezidă  şi  acel  sentiment 
de  certitudine  ce  însoţeşte  intuiţia. 

In  această  legătură  a  intuiţiei  cu  o  anumită  notă 
afectivă  s’a  văzut  subiectivismul  şi  nevalabilitatea 
ei.  Cu  toate  acestea,  nu  trebue  să  se  uite  că  trăirea 
subiectivă,  dacă  e  intensă,  poate  să  reveleze  un  con¬ 
ţinut  destul  de  bogat  de  viaţă.  Martin  Heidegger  în 
a  sa  «  Was  ist  Metaphyzik?»  a  arătat  cum  plictiseala 
ne  revelează  existentul  ca  total,  iar  groaza,  neantul. 
Sdren  Kierkegaard  vorbind  de  revelarea  existen- 

ţialului  ca  atare  în  păcat.  Toate  acestea  dovedesc 
că  faptul  experienţii  subiective  de  care  este  legată 
intuiţia,  nu  este  lipsit  de  fecunditate,  că  dimpotrivă 
ceeace  numina  marile  atitudini  sau  perspective  nu 
sunt  decât  sublimări  sau  obiectivaţiuni  pe  un  plan 
mai  intelectualizat  a  acesteia. 

In  strânsă  legătură  cu  structura  intuitivă  a  cu¬ 
noaşterii  religioase  stă  problema  simbolului.  Când 
se  naşte  simbolul?  Atunci  când  intuiţia  unei  rea¬ 
lităţi  e  prea  vie  şi  prea  adâncă  pentru  a-şi  găsi  o 
expresie  adecvată.  Aceasta  este  condiţia  subiectivă. 
Cea  obiectivă  se  referă  la  conţinutul  bogat  şi  mul¬ 
tiplu  al  obiectului,  conţinut  inexprimabil  într’o  formă 
simplă.  Unde  intuiţia  nu-şi  poate  clarifica  elementele 
simbolul  apare  ca  o  expresie  determinată  a  ceva 
nedeterminabil.  Este  explicabil  de  ce  la  baza  lui 
rezidă  un  mister  ce  nu  poate  fi  luminat  complect. 
Simbolul  dovedeşte  că  dela  intuiţie  la  expresie  este 
un  drum  şi  că  este  o  iluzie  posibilitatea  de  a-1  suprima 
pe  acesta.  El  este  o  expresiune  statică,  în  deo¬ 
sebire  de  mit,  care  este  o  expresie  dinamică.  Atât 
simbolul,  cât  şi  mitul  derivă  din  faptul  ireductibili¬ 
tăţii  obiectului.  Caracterul  lui  e  unic  şi  singular  îl 
face  impropriu  pentru  asimilare  în  concept.  Ce  rol 
are  cunoaşterea  raţională  în  religie  ?  Această  pro¬ 
blemă  care  este  eliminată  pe  baza  afirmaţiilor  noastre 
de  mai  sus,  îşi  găseşte  o  importantă  deosebită  atunci 
când  o  aplicăm  la  materialul  elaborat  al  religiei,  la 
ceeace  are  ea  caracter  de  sistem,  la  construcţia  uni¬ 
tară  pe  planul  teoretic.  Dogmatica  se  încadrează 
într  un  plan  teoretic;  astfel  perspectivele  cunoaşterii 
raţionale  se  pot  lărgi  în  acest  plan,  chiar  dacă  el 
ar  avea  —  şi  are  —  rădăcini  într’o  regiune  prete- 
oretică.  Cunoaşterea  raţională  se  poate  exercita  în 
cadrul  dogmaticului,  nu  fiindcă  acesta  ar  respecta 
exigenţele  raţionalului,  ci  fiindcă  formularea  lui  este 
raţională.  In  religie,  întrucât  aceasta  reprezintă  un 
sistem,  şi  nu  trăirea  ca  atare,  singura  fecundă,  pre¬ 
domină  spiritul  constructiv  al  cunoştinţa  raţionale. 
Faţă  de  religiositate,  care  da  naştere  religiei,  planul 

îormulării  raţionale  este  ceva  derivat,  şi  în  acest 
fel,  mai  puţin  esenţial.  Intuiţia  religioasă  care  are 
priză  în  ontologie  constitue  elementul  fundamental 
şi  esenţial  din  faptul  experienţii  religioase.  Că  este 
aşa,  o  dovedeşte  procesul  istoric,  viaţa  istorică  a 
religiei,  care  ne  arată  că  în  epocile  când  domnea 
o  dialectică  facilă,  sărăcia  interioară  era  implicită. 

Prin  predominarea  elementului  intuitiv  în  religie 
se  realizează  transcenderea  tuturor  formelor  cari 
se  interpun  între  noi  şi  realitate.  Predominarea 
aceasta  a  intuitivului  exclude  criteriile  şi  valorile 
transcendente,  cu  cari  religia  în  mod  inevitabil  apre¬ 
ciază  realitatea?  Se  execută  aici  o  eliminare  mai 
mult  în  intenţie,  decât  de  fapt,  deoarece  religia  nu 
poate  renunţa  la  suma  de  valori  cari  îi  definesc 
structura.  Intuiţia,  întru  atât  întrucât  ea  este  reli¬ 
gioasă,  prin  acest  atribut  este  colorată  cu  diverse 
note  constitutive  religiei. 

Presupunând  că  intuiţia  ar  fi  absolut  pură,  fără 
note  anterioare  şi  fără  valori  însoţitoare,  în  procesul 
de  elaborare  al  intuiţiei  se  execută  fenomenul  care 
o  asimilează  unui  cerc  de  valori;  atunci  când  ea 
se  sublimează  în  planul  teoretic  această  asimilare 
este  inevitabilă. 

Religia,  arta  etc.  toate  au  un  domeniu  limitat  de 
valori  peste  cari  nu  pot  trece  fără  să-şi  altereze 
substanţa  lor  specifică.  Structura  cunoaşterii  reli¬ 
gioase  este  determinată  de  sfera  de  valori  în  care 
trăeşte  religia. 

Cunoaşterea  religioasă,  alcătuind  un  tip  de  cu¬ 
noaştere  în  cadrul  celorlalte,  este  în  acelaş  timp  o 
formă  particulară  a  unei  structuri  mai  complexe  pe 
care  o  constitue  intuiţionismul,  care  reprezintă  un 
cadru  mai  vast  în  arhitectonica  tipurilor  de  cu~ 
noaştere. 

EMIL  E.  CIORAN. 


90 


ISTORIA  ŞI  DOCTRINA  BISE¬ 
RICII  ANGLICANE. 

[TREI  CONFERENŢE  ŢINUTE  LA  FUNDAŢIA  CAROL  DIN 
BUCUREŞTI.  ANUL  1931],  ‘ 

Trei  factori  de  mare  importanţă  trebue  să  avem 
în  vedere,  când  ne  cugetăm  la  istoria  creştinismului 
apusean.  întâi,  e  influenţa  enormă  a  cugetării  ferici¬ 
tului  Augustin  {mai  profundă  asupra  Catolicismului 
roman  şi  a  Protestantismului  decât  asupra  anglica- 
nismului;  totuşi  întro  măsură  cu  mult  mai  mare  re¬ 
simţită  în  tradiţia  anglicană  decât  în  ortodoxie].  Al 


•In  anul  1930  dl  prqf .  Loichiţa  a  publicat  un  studiu  în  „Candela": 
Anghcanism  şi  Ortodoxie,  în  preajma  congresului  din  Lambeth  al  Epis- 
copiior  anglicani.  Pe  cât  ştiu,  acesta  e  primul  studiu  relativ  la  angli- 
canism.  întreprins  de  un  teolog  român.  Până  acum  anglicanismul  se  judeca 
prin  prisma  de  vedere  a  catolicilor  sau  a  protestanţilor,  ambii  supuşi  pre- 
judiţiilor.  Cu  astfel  de  prejudiţii  nu  se  puteau  prezintă  delegaţii  ortodocşi 
la  tratativele  de  unire  cu  anglicanii.  Astfel  de  tratative  au  avut  loc  şi  cu 
prilejul  congresulai  din  Lambeth,  la  care  a  participat  ca  reprezentant  al  Bi¬ 
sericii  noastre  I.  P.  S.  Nectarie,  Mitropolitul  Bucovinei.  In  delegaţia  ortodoxă 
la  congresul  din  Lambeth  teza  Nectarie  a  fost  obiectul  unei  atenţiuni  spe¬ 
ciale.  Revistele  teologice  anglicane  s’au  ocupat  de  teza  Nectarie,  care 
cerea  o  precizare  a  doctrinei  anglicane,  înainte  de  orice  tratative  de  unire 
-cu  ortodocşii.  După  congresul  din  Lambeth  în  1930,  teologul  anglican 
Dr.  Fraok  Gavin.  dela  facultatea  teologică  din  Newyork  a  întreprins  o 
călătorie  în  centrele  ortodoxe,  ca  să  lămurească  poziţia  anglicanilor.  Eru¬ 
ditul  teolog  anglican  se  bucură  de  mare  repulaţie.  Din  prilejul  aniversării 
niceane,  a  publicat  o  lucrare  savantă :  Cugetarea  greacă  [Dogmatica  or¬ 
todoxă],  care  e  consultată  de  teologii  streini  şi  e  elogiată  şi  de  ortodocşi. 
Dogmatist  şi  istoric,  cu  temeinică  cunoştinţă  a  trecutului  şi  un  admirabil 
simţ  critic,  în  tot  ceeace  scrie  şi  rosteşte,  profesorul  american  este  expo¬ 
nentul  autorizat  al  anglicanismului.  Din  acest  motiv  am  crezut  că  fac  un 
bun  serviciu  tratativelor  de  apropiere  dintre  anglicani  şi  ortodocşi,  când 
traduc  rezumatul  celor  trei  conferenţe,  ţinute  la  Bucureşti,  publicate  de 
autor  în  revista :  Church  Times  din  Londra. 

doilea  factor,  însemnătatea  evului  mediu  în  Apus. 
Apusul  a  întemeiat  o  civilizaţie  şi  o  cultură  unitară, 
având  trei  focare :  regnum,  studium  et  sacerdoţi um. 
adecă  focarele  vieţii  politice,  intelectuale  şi  religioase- 
bisericeşti.  Cu  toatecă  într  un  anumit  sens  aceasta 
nu  era  decât  continuarea  şi  reîntinerirea  idealurilor 
lui  Iustinian,  era  în  alt  sens  creaţiunea  intelectuală 
a  lui  Carol  cel  mare,  izvorâtă  din  concepţia  Civitas 
Dei  a  fericitului  Augustin.  Din  laturea  intelectuală, 
scolasticismul  —  marele  sistem  intelectual  şi  teologic 
pornit  de  Anselm  de  Cantenbury  şi  trecut  prin  cen- 
sura  altor  doi  fii  ai  Bisericii  anglicane,  Duns  Scotus 
şi  William  de  Occam,  a  stăpânit,  a  frământat  şi  a 
direcţionat  mentalitatea  vremii  până  în  preajma  Re- 
formaţiei. 

Al  treilea  factor  e  Reformaţia.  Ea  a  avut  o  în¬ 
râurire  covârşitoare  de  nedisputat  atât  în  Biserica 
romană,  cât  şi  asupra  diferitelor  forme  ale  Protestan¬ 
tismului  şi  în  Biserica  anglicană.  Reformaţiunea  a 
determinat  ritmul,  temperamentul  şi  tendinţele  cato¬ 
licismului  modern  dela  începutul  contrareformaţiunei, 
a  impregnat  un  caracter  special  evoluţiei  vieţii  reli¬ 
gioase,  care  se  desprinde  şi  în  societatea  iezuiţilor 
precum  şi  în  opera  de  reformă  generală  şi  teologică 
a  Sinodului  tridentin.  Sute  de  secte  protestante  au 
răsărit  pe  urma  Reformaţiei  şi  de  atunci  încoace. 
Anglicanismul  sa  smuls  din  braţele  papalităţii  fără 
însă  să  se  cufunde  în  comunităţile  religioase,  create 
în  veacul  al  XVI-lea.  Curentul  din  Anglia  ar  merita 
cu  mai  mult  drept  denumirea  de  Reformaţie,  pe 
când  cel  desfăşurat  pe  continent  ar  merita  mai 
curând  denumirea  de:  Revoluţie. 

La  originea  creştinismului  în  Anglia  trebue 
distinse:  sorgintea  celtică  şi  romană,  după  care  ur¬ 
mează  o  a  treia,  după  cucerirea  saxonă. 

Organizatorul  adevărat  al  Bisericii  anglicane  a 
fost  Theodor  de  Tars,  călugăr  grec  pe  care  Papa 
l-a  numit  Arhiepiscop  de  Canterbury.  Deşi  grec  prin 
naştere  şi  creştere,  când  s’a  urcat  în  scaun  era 
trecut  de  60  de  ani,  cunoştea  metodele  şi  organi- 


92 


REVISTA  TEOLOGICĂ 


zaţia  Bisericii  romane  şi  le-a  menţinut,  complectân- 
du-le  cu  introducerea  sinoadelor  anuale.  A  delimitat 
teritorul  eparhiilor  şi  le-a  organizat  temeinic  şi  a 
contribuit  în  mare  măsură  la  împăcarea  divergen¬ 
ţelor  dintre  ideile  latine-romane  şi  datinile  religioase 
celto-britanice.  La  aceştia  exista  atunci  mărturisirea 
particulară  a  credincioşilor  la  duhovnicul  lor.  Theodor 
şi-a  dat  aprobarea  sa  la  această  practică  tradiţională. 

Prin  cucerirea  normană  din  veacul  al  Xl-lea,  se 
introduce  la  creştinii  englezi  un  element  nou,  pu¬ 
ternic:  legea  şi  organizaţia  normană-latină.  Toate 
străduinţele  energice  ale  Papilor  de  a-şi  impune  su¬ 
premaţia  feudală  asupra  principilor  şi  a  poporului, 
Wilhelm,  cu  toate  că  era  un  înflăcărat  aderent  al 
Bisericii  —  le  respinse  cu  ultima  energie.  Organi¬ 
zarea  Bisericii,  după  cucerirea  normală  s’a  făcut 
potrivit  planurilor  lui  Theodor  şi  gratie  acestora  s’a 
putut  realiza  unitatea  Bisericii  în  sânul  poporului 
englez. 

Separarea  judecătoriilor  bisericeşti  de  cele  civile 
a  dat  anză  mai  târziu  la  tensiuni  serioase.  In  epoca 
normană,  pământul  tării  a  fost  împodobit  cu  măreţe 
zidiri  de  biserici,  cari  sunt  dovada  renaşterii  vieţii 
religioase  a  naţiunii.  Dar  şi  sub  raport  intelectual 
se  poate  constata  un  avânt  însemnat.  E  deajuns  să 
pomenim  numele  Sf.  Anselm,  care  ne-a  lăsat  studii 
profunde  relative  la  temeliile  credinţei  şi  la  valoarea 
ei  eternă.  Normanii  au  restabilit  ierarhii  saxoni  în 
scaunele  lor  iar  centrele  bisericeşti  au  fost  mutate 
în  locuri  de  vază. 

Biserica  şi  naţiunea  formau  o  singură  unitate 
indisolvabilă.  Cheea  de  înţelegere  a  veacului  de  mijloc 
trebue  căutată  în  perpetuarea  în  forme  apusene  a 
idealurilor  lui  Iustinian. 

In  esenţa  aceasta  e  a  se  înţelege  astfel:  Există 
un  singur  organism  omogen  sub  două  aspecte :  bise¬ 
ricesc  şi  politic.  In  acest  sens  Biserica  şi  Statul 
nu  reprezintă  două  societăţi  sau  grupuri,  ci  ambele 
formează  aceeaş  societate. 

Sfera  Bisericii  e  mai  largă  decât  ceeace  înţe¬ 
legem  azi  prin  „Biserica11  modernă.  In  sfera  dreptului 
canonic  de  atunci  intrau  mai  multe  atribuţii  decât 
în  noţiunea  Dreptului  civil.  Prin  universităţile  sale 
dela  Oxford  şi  Cambridge,  Biserica  domina,  îndruma 
şi  stimula  întreagă  viaţa  intelectuală.  Prin  venirea 
călugărilor  în  veacul  al  XIII-lea,  energiile  intelectuale 
s’au  amplificat  în  mod  considerabil:  Roger  Bacon,, 
Grosseteste,  Peckham  şi  alţi  luceferi  intelectuali  au 
justificat  pe  deplin  expresia  Papei :  Clerus  anglicanus 
stupor  mundi. 

Cea  mai  activă  şi  mai  statornică  opoziţie  faţă 
de  Tomas  de  Aquino  pornia  din  Anglia.  Duns 
Scotus  a  urzit  procesul  criticismului,  dar  napucă 
să-şi  închege  un  sistem  propriu,  când  William  de 
Occam  dedea  lovitura  de  graţie  scolasticismului.  Spi¬ 
rite  originale  ca  Anonimul  de  York  formează  pre¬ 
ludiul  reformaţiei  şi  o  pregătesc  lăuntric,  şi  după 
cum  înaintaşii  ca  Ion  Scotus  Erigena,  cu  pătrundere 
greacă  în  veacul  al  IX-lea,  călugărul  Roger  Bacon 
cu  spiritul  său  ştiinţific,  tot  astfel  Ioan  de  Salisbury 
cu  opera  sa  Polycratius  —  manualul  bărbatului  de 
stat  —  se  slabileşte  tradiţia  anglicană  cu  notele  ei 
caracteristice.  Dr.  Gavin  trece  apoi  în  revistă  fac¬ 
torii  conducători  ai  Reformaţiei  dealungul  veacului 
al  XlV-lea. 

In  acest  veac  se  frământă  în  taină  idei  şi  cir¬ 
cumstanţe  fără  de  care  istoria  ulterioară  n’ar  putea 
fi  înţeleasă.  Este  opera  războaielor  intermitente 
dintre  Scoţia  şi  Wales,  Războiul  de  o  sută  de  ani 
cu  Franţa,  Exilul  babilonic  al  Papalităţii,  Ciuma  [cu 
urmările  ei  sociale,  economice,  bisericeşti  şi  chiar 
şi  teologice],  apariţia  lui  Ioan  Wycliffe  şi  ucenicii 
lui  Lollarzii.  Idei  subversive  şi  revoluţionare  între 
conducătorii  politici  şi  Papa,  sbuciumul  religios  şi 
intelectual  provocat  de  William  de  Occam  şi  Mar- 
siglio  de  Padua.  Protestul  în  contra  Papei  deveni 
sistematic  şi  sprijinit  de  o  mentalitate  nouă  a  cori¬ 
feilor  naţionali  şi  religioşi.  Parlamentul  ţării  declină, 
să  accepte  autoritatea  Papei  în  conflictul  dintre  Co- 

roana  engleză  şi  Scoţia.  Regii  se  luptau  în  contra 
Franţei  pentrucă  Papa  sprijinia  şi  simpatiza  cu  duş¬ 
manii  patriei.  Procedurile  Curiei  romane  exasperară 
Biserica  anglicană,  iar  abuzurile  romane  aglomerau 
în  sufletele  englezeşti  otrava  indignării,  grăbind  is- 
bucnirea  conflictului.  Când  exilul  de  Avignon  sfâr¬ 
şeşte  cu  fatala  schismă  [1377 — 1407],  poporul  englez 
ca  un  singur  om,  clerici  şi  mireni,  cer  să  se  arunce 
legătura  compromisă. 

Importantele  Legi  Provizorice  şi  bula  Praemu- 
nire,  în  esenţă  articulează  principiul:  anumite  drep¬ 
turi  suverane  ale  Coroanei  şi  anumite  drepturi  ina¬ 
lienabile  ale  poporului  au  fost  călcate  de  Papalitate, 
deci  exerciţiul  jurisdicţiei  se  refuză  şi  nu  mai  există. 
Pe  această  temelie  se  aşează  principial  programul 
bisericesc  şi  juridic  al  Reformaţiei  engleze. 

Răsboiul  cu  Franţa  a  avut  însemnate  conse¬ 
cinţe  sociale  şi  economice,  dar  mai  ales  ciuma  ivită 
la  mijlocul  secolului.  Mănăstirile  au  fost  pustiite  de 
cei  mai  buni  călugări.  Lumea  şi-a  perdut  credinţa 
şi  sa  întors  la  un  fel  de  fatalism  mohamedan  ori 
la  magia  ocultă;  întreagă  construcţia  socială  s’a  pre¬ 
făcut,  fără  ca  să  se  mai  poată  restabili  ordinea  ca¬ 
racteristică  din  trecut. 

La  sfârşitul  veacului  al  14-lea,  sufletul  înoit  al 
ţării  şi  întreagă  viaţa  neamului  îşi  croeşte  o  alvie 
nouă.  întreg  clerul  e  cu  simţire  şi  cugetare  engle¬ 
zească.  Spiritul  internaţional  al  evului  mediu  se  re¬ 
fugiase  din  viaţa  publică,  doar  în  unele  mănăstiri 
mai  era  o  oază  de  lume  veche,  în  unele  vechi  fa¬ 
milii  aristocratice,  cari  prin  căsătorii  mixte  şi  prin 
legături  cu  străinătatea  mai  păstrau  duhul  cosmo¬ 
polit  E  de  mirat  că  Reformaţia  n’a  izbucnit  mai 
curând,  deşi  factorii  operativi  erau  în  plină  acţiune 
încă  pe  la  1400.  Influinţa  lui  Wycliffe  şi-a  arătat 
efectele  mai  târziu. 

Reformaţia  engleză  este  un  epizod,  obârşia  ei 
e  complexă  în  ordinea  intelectuală,  politică,  socială 
şi  religioasă  a  istoriei  naţionale. 

A  DOUA  CONFERINŢĂ. 

împarte  istoria  Reformaţiei  în  trei  secţiuni:  restauraţia  independenţei  con¬ 
stituţionale  sub  Henric  al  VlII-lea.  Conflictul  cu  Roma  şi  calvinismul  pe 
timpul  Etisavetei.  Reconstruirea  anglicanismului  în  Restauraţie. 


Henric  al  VlII-lea  era  un  umanist  şi  teolog  cu 
greutate.  Adânca  influinţă  a  lui  Erasm  asupra  lui 
Henric  şi  a  ilustrei  sale  fiice  Elisaveta  se  constată 
din  legislaţia  lui,  ostilitate  faţă  de  superstiţii,  aver¬ 
siunea  faţă  de  viaţa  monahală  decăzută,  interes  faţă 
de  ştiinţa  nouă,  opoziţie  faţă  de  toate  formele  ob¬ 
scurantismului.  Cultul  Bibliei,  studiul  Scripturii  şi  al 
Revelaţiei,  în  interpretarea  genuină  a  Bisericii  prin 
Sinoade  şi  Credeuri.  Strălucirea  teologiei  şi  a  Bi¬ 
sericii  sub  Iustinian,  restabilirea  gloriei  imperiale  a 
acestuia.  Domnia  lui  coincide  cu  ivirea  clasei  de 
mijloc,  înălţarea  autorităţii  regelui  pentru  păstrarea 
echilibrului,  progresul  economic  şi  al  simţului  pa¬ 
triotismului.  Alianţa  lui  cu  clasa  de  mijloc.  Imperia¬ 
lismul  lui  Henric  în  faţa  imperialismului  papal.  Con¬ 
flictul  nu  se  putea  termina  decât  prin  înfrângerea 
Papei.  Curia  papală  exploata  bogăţiile  ţării.  Mănăstirile 
cărau  la  Roma  bogăţiile  agriculturii  engleze.  Supri¬ 
marea  monahismului  pornia  din  motive  economice 
şi  politice  religioase.  Clasa  de  mijloc  în  contra  Papei 
şi  a  călugărilor.  Secularizarea  convenia  Regelui  şi 
ţării. 

Divorţul  nare  importanţa  pe  care  i-o  atribuie 
catolicii.  A  fost  legal  şi  legitim  în  Franţa,  cu  puţin 
mai  înainte  şi  era  în  conformitate  cu  canoanele. 

Reformele  lui  Henric  sunt  constituţionale.  In 
doctrină,  disciplină,  cult  Biserica  anglicană  e  cato¬ 
lică.  Că  şi-a  luat  titlul  de  suprem  cap  al  Bisericii 
Angliei,  în  esenţă  după  modelul  altor  împăraţi  cre¬ 
ştini,  Henric  se  cugeta  la  Iustinian.  Intre  Henric  şi 
Elisaveta  e  simplificarea  liturgiei  în  limba  naţională. 

Aranjamentele  bisericeşti  ale  Elisavetei  sunt  de 
mare  importanţă.  Biserica  anglicană  avea  înaintea 
sa  sistemul  protestant  al  lui  Luther,  Calvin  şi  cel 

latin  în  forma  hotărârilor  tridentine.  Din  punct  de 
vedere  politic,  nici  un  sistem  nu  admitea  doctrina 
Drepturilor  divine  ale  Regilor,  la  care  ei  ţineau 
mult.  Ambele  sisteme  erau  teocratice  pentrucă  la 
fiecare  era  necesară  deducţia  că  Statul  e  subor¬ 
donat  Ierarhiei  Bisericii. 

Din  motive  politice,  atitudinea  Elisavetei  era  şi 
anti- romană  şi  anti-calvinistă.  In  ce  priveşte  prima, 
să  nu  se  uite  că  dacă  Papa  dă  sancţiune  la  asasi¬ 
narea  unui  rege,  o  astfel  de  etică  e  anticreştină. 
Puritanismul  calvin  doria  o  reformă  după  modelul 
dela  Geneva. 

Printro  abilă  politică  externă,  excomunicaţia  pa¬ 
pală  s’a  amânat  până  în  1570.  De  se  făcea  la  în¬ 
ceputul  domniei,  istoria  Angliei  ar  fi  avut  altă  în¬ 
făţişare.  E  îndoelnic  lucru  că  şi-ar  fi  putut  ţine  tronul 
dacă  excomunicarea  se  pronunţa  la  1559. 

In  sinul  Bisericii  Angliei  erau  unii  cu  inclinaţii 
pronunţate  spre  calvinism,  care  totuşi  se  împăcau 
cu  ierarhia,  cu  Prayer  B.  şi  cu  datinele  strămoşeşti. 
Sperau  însă  că  cu  timpul  toate  acestea  vor  dispare. 
Influinţa  veche  catolică  sperau  să  o  stângă  prin  în¬ 
curajarea  ierarhiei  naţionaliste.  Situaţia  era  anor¬ 
mală,  dar  e  fapt  constatat.  De  aceea  se  cerea  cu 
insistenţă  să  se  clarifice  situaţia  Bisericii  engleze 
printr’o  expunere  pozitivă.  Lucrul  acesta  l-a  între¬ 
prins  mai  întâi  Richard  Hooker  cu  opul  său  (1602] 
Legile  cârmuirii  bisericeşti,  îndreptată  în  contra  cal- 
vinizanţilor.  Aceasta  e  prima  clarificare  a  anglica- 
nismului  după  reformaţie.  Categorică  deşi  temperată 
această  lucrare  e  aniipuritanistă  prin  excelenţă.  Ju¬ 
diciosul  Hooker  arată  că  Dumnezeu  nu-şi  demon¬ 
strează  voinţa  sa  numai  prin  revelaţiunea  Bibliei,  ci 
raţiunea  şi  legea  încă  îşi  au  rostul  lor.  Cuvântul  Iui 
Dumnezeu  nu  e  numai  cel  scris,  ci  mai  ales  cel  In¬ 
carnat,  iar  Biserica  este  trupul  mistic  şi  sacramental 
al  Incarnaţiei  Domnului.  Religia  e  şi  raţională  şi 
mistică,  sacramentală  şi  socială.  In  esenţă  calitatea 
organică  a  creştinismului  a  ceeace  Protestantismul 

întuneca,  neglijează  şi  tăgădueşte,  afirma  Hooker 
cu  emfază  în  contra  calvinismului. 

In  vreme  ce  Românismul  ca  forţă  politică  şi 
socială  era  strivit  şi  aproape  desfiinţat  în  Anglia 
prin  biruinţa  din  1588  asupra  armadei  spaniole.  Pu¬ 
ritanismul  se  menţinea  viguros.  In  timpul  domniei 
celor  doi  Stuarţi  primi  —  Iacob  I  şi  Carol  I  —  Pu¬ 
ritanismul  s’a  înălţat  ia  o  putere  considerabilă,  care 
sa  întărit  şi  mai  mult  prin  decapitarea  la  30  Ianuarie 
1645  a  lui  Carol  I  şi  ameninţa  să  cucerească  An¬ 
glia.  Stuarţii  erau  convinşi  de  doctrina  Dreptului 
divin  al  Regilor.  Aceasta  a  fost  pe  timpul  lui  Henric 
şi  Elisaveta  o  doctrină  politică,  acum  însă  era  o  doc¬ 
trină  teologică. 

In  fine  vine  decretarea  religiei  de  stat. 

Puritanismul  militant,  organizat  şi  întărit  politi¬ 
ceşte,  după  martirajul  arhiep.  Laud  [1645]  şi  a  Re¬ 
gelui  Carol  I  [1649]  e  răsturnat  de  Biserică.  Ea  în 
această  perioadă  e  condusă  de  o  serie  de  teologi 
celebri,  ca  Lancelot  Andrewes,  Cosin,  Laud.  La  1660 
naţiunea  sbuciumată  de  tirania  Liberatorilor,  re¬ 
cheamă  pe  Stuarţi  la  cârma  ei. 

Restauraţia  înseamnă  o  epocă  nouă  în  Refor- 
maţia  engleză.  Anglicanismul  se  cristalizează.  Con¬ 
cepţiile  protestantismului  continental  se  abandonează. 
Mai  întâi  se  lămureşte  rolul  Coroanei  în  chestiuni 
bisericeşti.  Regele  reprezintă  elementul  mirean.  An¬ 
glicanismul  e  înfăţişat  printr’o  pleiadă  strălucită  de 
clerici,  credincioşi  bisericii,  în  care  naţiunea  s’a  re¬ 
cunoscut  pe  sine  nealterată,  liberă  şi  nestânjenită. 
In  construcţia  lor  sufletească  se  desprinde  filiaţiunea 
greacă,  debarasată  de  tradiţia  romanistă.  E  prima 
fază  în  evoluţia  anglicanismului,  când  filozofia  pla¬ 
tonică  răsăriteană  se  diferenţiază  complect  de  sco- 
lasticismul-aristotelic.  In  veacul  al  17-lea  se  ridica 
la  mare  vază  Platonismul  de  Cambridge,  care  în¬ 
tronează  cultul  Bibliei,  studiul  patristicei  şi  loialitatea 
faţă  de  Biserică,  într’un  sens  necunoscut  Latinilor  şi 
Protestanţilor.  Pentrucă  anglicanismul  se  concepea 
mai  larg  de  cât"  Biserica  latină,  cu  aderenţa  la  so- 

cietatea  văzută  în  legătură  cu  Papa,  sau  decât  Pro¬ 
testantismul  cu  ideea  lui  vagă  despre  Biserică,  în 
esenţă  invizibilă,  laxă  şi  neprecisă.  Moderaţiunea, 
iar  nu  violenţa  de  partid  e  nota  caracteristică  a 
anglicanismului  la  sfârşitul  reformaţiunei.  Aceasta 
a  avut  incontestabile  părţi  umbroase  ca:. formalismul 
ţăpăn,  dar  şi  părţi  bune,  libertatea  investigaţiunei, 
şi  dreptul  opiniei  proprii.  Din  punct  de  vedere  re¬ 
ligios  reticenţa  decentă  în  chestii  religioase  na  îm¬ 
piedicat  exprimarea  liberă  a  convingerii,  nici  na 
lăsat  să  se  introducă  sistemul  suprimării  convinge¬ 
rilor  sincere.  Aceasta  însă  a  contribuit  ca  neamul 
să  considere  religia  un  factor  dinamic  în  viaţa  in¬ 
dividuală  şi  colectivă,  iar  Biserica  să  dobândească 
prestigiul  celei  mai  importante  instituţii  naţionale. 
Atitudinea  sa  faţă  de  reformaţie,  conferenţiarul  a 
precizat-o  în  următorul  chip:  A  fost  reformaţia  o 
binecuvântare  sau  o  plagă?  A  justificat  ea  paro¬ 
xismul  pasiunilor,  distrugerea  datinilor,  comorile  pre¬ 
ţioase  ale  artei  şi  literaturii,  aruncarea  oamenilor  în 
dileme  grozave  şi  sbuciumul  secular?  Reformaţia  a 
fost  —  afirmăm  hotărât  — o  necesitate  inexorabilă. 
Fără  de  ea  s’ar  fi  prăbuşit  neamul,  care  avea  ne¬ 
voie  de  o  operaţie  pentru  a  fi  salvat.  Mult  ce  s!a 
făcut,  nu  sa  făcut  numai  din  motive  abstracte  reli¬ 
gioase.  E  un  complex  de  cauze  şi  de  factori:  poli¬ 
tice,  sociale,  economice,  naţionale  şi  divine.  In  esenţă 
Reformaţia  în  Anglia  înseamnă  redobândirea  aceia 
ce  constitue  vertebra  principală  a  creştinismului  şi 
aceasta  sa  perdut  câtă  vreme  a  dăinuit  românismul, 
ca  teologie,  doctrină  şi  disciplină;  era  o  infiltraţie 
năbuşitoare  care  făcea  Anglosaxonismul  să  reacţio¬ 
neze.  ..Autocratismul  latin  sugrumase  principiile  de 
libertate  creştină.  Autoritatea  fără  libertate  e  o  plagă 
întocmai  ca  şi  libertatea  fără  autoritate.  Iar  Refor¬ 
maţia  engleză  a  restabilit  cumpăna  între  aceste  două 
principii  mari ;  ea  a  izbutit  să  realizeze  în  mare  mă¬ 
sură  acest  postulat  iată  de  ce  nu  pot  pricepe  nici  ca¬ 
tolicii  nici  Protestanţii  ce  însamnă  anglicanismul. 
Intre  cei  doi  poli  opuşi  stă  anglicanismul  a  cărui 

cvintesenţă  e  armonizarea  celor  două  principii  de 
autoritate  şi  de  libertate.  In  faţa  autocratismului  papal 
şi  a  individualismului  protestant  cu  inclinatii  anar¬ 
hice,  drumul  nostru  nu  e  nici  la  dreapta  nici  la 
stânga.  Anglicanismul  protestează  cu  ultima  energie 
în  contra  regimentării,  a  legalismului  şi  a  suprimării 
individului  în  acţiune  ca  şi  în  conştiinţă.  In  acest 
sens  suntem :  Protestanţi.  Dar  când  susţinem  cu  tărie 
valoarea  tradiţiei  şi  a  vieţii  catolice,  autoritatea  tru¬ 
pului  organic  al  lui  Hristos  şi  suprema  necesitate  a 
sacramentalismului,  reclamăm  cu  emfază  titlul  de 
„catolici11. 

Reformaţia  ne-a  adus  şi  însemnate  pierderi: 
încălecarea  din  partea  Coroanei,  separarea  insulară 
de  legătură  cu  celelalte  comunităţi  soborniceşti,  în¬ 
gustimea  restricţiei  de  sine  în  adaptarea  la  condi¬ 
ţiile  de  colaborare  externă,  în  credinţă  şi  practice 
religioase  - —  toate  acestea  în  dauna  îmbogăţirii  vieţii 
şi  a  disciplinei  pietăţii  creştine,  sunt  defectele  tem¬ 
porale  ale  Reformaţiei  noastre. 

Dar  întinerirea  vieţii  n’a  lipsit  nici  odată.  Când 
a  fost  mai  lâncedă  în  veacul  al  18-lea,  anglicanismul 
s’a  aliat  cu  Deismul  şi  a  dat  naştere :  mişcării  evan¬ 
ghelice. 

Dinamismul  ei  n’a  apus,  n’a  fost  aruncată  la  mal 
ca  o  naufragiată,  ci  a  renăscut  de  câteori  neamul 
englezesc  se  găsia  la  o  răspântie,  prin  ceeace  a 
binemeritat  încrederea  şi  loialitatea  fiilor  săi. 

BISERICA  ANGLICANĂ  DE  AZI. 

A  TREIA  CONFERENŢĂ. 

A  interpreta  Biserica  anglicană  de  azi  este  de¬ 
stul  de  greu.  Alte  biserici  nu  pot  uşor  înţelege  na¬ 
tura  şi  geniul  Bisericii  anglicane.  Pentru  Protestanţii 
continentali  ea  e  un  tip  de  anomalie  protestantă  sau 
un  catolicism  falsificat.  Catolicii,  deşi  unele  grupuri 
neoficiale  simpatisează  cu  anglicanii,  o  consideră 
eretică  şi  schismatică.  In  apus  observatorul  super- 

ficial  o  socoteşte  binevoitor  un  anachronism  politic, 
o  organizaţie  culturală  —  nereligioasă  —  sau  o 
formă  moderată  de  creştinism  insular.  Ea  este  însă 
răspândită  în  tot  pământul  şi  nu  mai  este  propiu 
zis  o  biserică  pur  englezească. 

Ortodocşii  vreau  să  ştie  care  e  viaţa  ei  internă. 
Sunt  trei  şcoli  distincte,  care  se  integrează  în 
anglicanism.  Ceeace  produce  nedumeriri  ortodoc¬ 
şilor  e  tovărăşia  unora  cu  Protestanţii,  iar  a  al¬ 
tora  cu  Catolicii.  La  hirotonie  se  face  o  mărtu¬ 
risire  de  credinţă.  Cele  39  articole  nu  formează  doc¬ 
trina  Bisericii  anglicane.  Ele  sunt  un  expedient 
istoric,  ca  să  ţină  la  olaltă  cât  mai  mulţi,  afară  de 
extremişti.  Veacuri  dearândul  ele  au  fost  un  mo¬ 
nument  istoric  negativ  interesant,  dar  influinţa  lor 
nu  alterează  nici  doctrina,  nici  cultul,  nici  disciplina 
Bisericii. 

Ce  se  mai  poate  spune  de  şcolile,  direcţiile  din 
Biserica  anglicană?  Două  lucruri  ni  se  par  de  im¬ 
portanţă.  In  istoria  bisericii  nedespărţite  — a  celor 
7  sinoade  ecumenice  erau  în  vigoare  două  principii: 
autoritatea  şi  libertatea.  Revelaţia  în  esenţă  e  Lucru 
dat,  nu  e  născocire  omenească  spre  a  satisface  cu- 
riositatea  minţii  omeneşti.  Dumnezeu  a  dat-o.  Omul 
a  primit-o.  Iar  din  punct  de  vedere  al  metodei:  Re¬ 
velaţia  de  fapt  e  mai  mult  un  proces  decât  un  act. 
Dumnezeu  condiţionează  conţinutul  Revelaţiei  de 
capacitatea  de  lumină  care  este  în  omul  care  o  pri¬ 
meşte.  Când  citim  Testamentul  Vechiu,  observăm 
cum  Israilul  străbate  din  stadiu  în  stadiu  spre  a  în¬ 
ţelege  natura,  caracterul,  atributele  şi  voinţa  lui  Dum¬ 
nezeu.  Dela  Henoteism,  ori  monolatrie  la  monoteism 
şi  dela  acesta  la  monoteismul,  cum  explica  epistola 
cătră  Evrei  1.  I,  „Dumnezeu  care  în  trecut  a  grăit 
către  părinţii  noştri  prin  proroci,  ne-a  vorbit  mai 
apoi  prin  însuşi  fiul  său“.  Dumnezeu  respectă  capa¬ 
citatea  şi  condiţiile  omului.  Nu  vrea  să-i  impună  mai 
mult  decât  ceeace  poate  cuprinde.  Există  deci  o  re¬ 
ciprocitate  a  revelaţiei  dela  Dumnezeu  la  om  şi  dela 
om  la  Dumnezeu.  Dealungul  dramei  Răscumpărării 

sunt  sufletele,  vechicolele  glasului  lui  Dumnezeu  către 
oameni.  Ele  n’au  fost  numai  nişte  instrumente  pasive. 
Calitatea  Revelaţiei  s’a  efectuat  şi  destilat  prin  agenţi 
umani,  răspunzând  liberi  şi  cooperând  voluntar  cu 
voinţa  lui  Dumnezeu.  Dumnezeu,  mai  pe  scurt,  re¬ 
cunoaşte  principiul  libertăţii  omeneşti.  La  încarnaţie 
Dumnezeu  a  aprobat  cuvintele  fecioarei  jidoveşti, 
care  semnifica  asentiment  şi  cooperaţie.  Iată  roaba 
Domnului,  Luca  1, 38.  Nu  numai  autoritatea,  ci  şi  liber¬ 
tatea  e  sacră.  In  veacurile  primare  ale  Bisericii  am¬ 
bele  principii  operau  în  armonie  coherentă.  Exerci¬ 
ţiul  autorităţii  —  da,  însă  era  moraL  Când  sf.  Ilarie  de 
Poitiers  şi  sf.  Atanasie  protestează  contra  întrebuin¬ 
ţării  forţei  în  chestii  religioase,  enunţau  un  principiu 
vital.  Cumpăna  trebue  ţinută.  In  sf.  Părinţi  greci  nu 
s’a  încercat  suprimarea  libertăţii  agentului  uman. 

La  apuseni,  autoritatea  a  eclipsat  libertatea.  Teu¬ 
tonii  însă  cu  etosul  lor  fin  pentru  libertate  n’au  cedat. 

Papa  însă  în  1870  rămânând  cu  ai  săi  a  pro¬ 
clamat  infalibilitatea.  Anglicanismul  ca  fenomen  apu¬ 
sean  se  opune  Romei  şi  cu  aceeaşi  tărie  şi  Prote¬ 
stantismului.  O  sinteză  reprezintă  anglicanismul,  fără 
să  fie  de  un  echilibru  mecanic  ci  mobil. 

Atât  autoritatea  cât  şi  libertatea  oferă  valori 
nepreţuite,  dar  cu  mari  primejdii  e  împreunată  ata¬ 
şarea  fie  de  o  parte  fie  de  alta.  Anglicanismul  în 
stare  de  echilibru  mobil  e  într’o  perpetuă  adjustare 
faţă  de  ambele,  împăcându-le  şi  prelucrându-le  cu 
rodnicie  într’o  sinteză  liberă  şi  leală.  A  doua  ob¬ 
servaţie  pe  care  o  găsesc  necesară  pentru  o  mai 
bună  înţelegere  a  anglicanismului  sunt  dator  să  o  fac. 

Cel  puţin  în  ce  priveşte  accepţia  din  afară  a  An¬ 
glicanismului.  Aceasta  din  motivul  că  Anglia  e  inima 
unui  vast  imperiu  mondial,  sau  mai  explicit  a  unui 
conglomerat  de  neamuri  şi  —  special  cu  privire  la 
situaţia  celor  din  America  —  unde  anglicanismul  e 
alăturea  de  o  mulţime  de  comunităţi  creştine,  cu  care 
trebue  să  trăească  în  concordie  şi  amiciţie.  Dar  nu 
numai  aceasta.  Concepţia  ecumenică  a  anglicanis- 

mului  se  datoreşte  esenţei  sale  spirituale  şi  spiri¬ 
tului  său  constitutiv.  El  este  de  fapt  un  microcosm 
al  creştinătăţii.  E  sensibil  la  toate  curentele,  nevoile 
şi  problemele,  cari  caracterizează  grupările  creştine 
de  pretutindenea.  II  privesc  de  aproape  orice  difi¬ 
cultăţi,  care  apasă  undeva  sufletul  creştin.  Nu  e  de 
a  se  înţelege  aceasta  ca  şi  cum  orice  problemă  spe¬ 
cifică  şi  concretă  dintr’o  biserică  oarecare  găseşte 
o  echivalentă  corespondenţă  în  anglicanism,  ci  la 
orice  dificultate,  privită  în  faţă  se  caută  principiul 
de  soluţionat  în  anglicanism. 

In  acest  sens,  direcţiile  din  sânul  anglicanismului 
în  loc  să  fie  pricină  de  slăbire,  sunt  energii  pozitive. 
Am  făcut  experienţa  discutând  cu  fraţii  noştri  cum 
sar  putea  soluţiona  neted  diverse  probleme  ca  cea 
din  noua  bulă  papală:  Biserica  şi  obligaţia  socială. 
Problemele  Mişcării  credinţă  şi  organizaţie,  teologia 
Barthiană,  Creştinismul  practic.  Şcoala  formgeschict- 
liche  a  interpretării  N.  T.,  Curentul  zionist  din  Grecia, 
Problema  ortodoxă  în  Apus,  academia  teologică  ru¬ 
sească  a  pribegilor  ruşi,  alăturea  de  o  mulţime  de 
alte  probleme  domestice  din  Anglia  şi  America.  Un 
prietin  vechiu  făcând  analogia  şi  contrastul  dintre 
romano-catolici  şi  anglicanism  a  descris  anglicanismul 
ca  „arcul  unui  vast  cerc“.  Nu  e  greşit.  Arcul  pre¬ 
supune  ceva  mai  mult  decât  realizează.  Astfel  an¬ 
glicanismul  are  cale  deschisă  spre  orizontul  cel  mai 
larg  şi  e  mai  cuprinzător  decât  Catolicismul  latin 
şi  decât  Protestantismul. 

Dacă  e  adevărat  că  Biserica  anglicană  e  un 
microcosm  al  creştinătăţii  [ce  e  drept  în  sensul  cre¬ 
ştinismului  apusean,  iar  ortodocşi  şi  bisericile  se¬ 
parate  ale  Răsăritului  sunt  în  graniţă  cu  noi]  atunci 
această  Biserică  are  o  misiune  de  împlinit.  Căci 
nu  putem  admite  ca  situaţia  Bisericii  desbinate  să 
fie  după  voea  lui  Dumnezeu.  De  aceea  Bisericii 
anglicane  îi  revine  datoria  de  a  se  dedica  problemei 
reunirii  bisericilor. 

Arată  apoi  principiile  depuse  în  cărţile  ei  sim¬ 
bolice  şi  închee  aşa:  Biserica  anglicană  de  azi  stră- 


103 


REVISTA  TEOLOGICA 


bate  prin  mari  şi  însemnate  prefaceri.  Pe  teren  mi¬ 
sionar,  activitatea  ei  a  împlinit  un  secol.  Increştinarea 
popoarelor  de  alte  credinţe  priveşte  întreagă  cre¬ 
ştinătatea  şi  pe  orice  preot.  Conferenţa  de  Lam- 
beth,  organism  pur  consultativ  al  Episcopilor  angli¬ 
cani  din  lume  —  se  întruneşte  din  decadă  în  de¬ 
cadă  —  nu  e  for  legislativ,  ci  pune  probleme  şi  le 
canalizează  într’o  alvie.  Unele  sunt  aprobate  cu  una¬ 
nimitate,  altele  se  discută  cu  aprindere. 

Sunt  probleme:  sociale,  economice,  filozofice, 
ştiinţifice,  intelectuale  morale  şi  religioase,  strânse 
într’un  vast  laboratoriu,  menit  să  lărgească  orizon¬ 
turile  dincolo  de  hotarele  unei  ţări  şi  ale  unui  neam, 
până  la  limita,  care  cuprinde  lumea  de  azi,  peste 
care  guvernează  mâna  lui  Dumnezeu. 

TRANDAFIR  SCOROBEŢ 


DUMNEZEU  ÎN  NATURA. 


II.  TREBUE  SĂ  FIE  UN  FOCAR  AL  EXISTENŢEI. 

(PLOTJNj. 

Intr’un  raţionament  ilustru,  filozoful  Plotin  voia 
să  fixeze  toate  ideile  vechilor  filozofi  cu  privire  la 
existenţa  lui  Dumnezeu. 

„Trebue  sâ  fie  un  focar  al  existenţei",  bănuia 
filozofia  veche. 

Este  sigur  un  focar  al  existenţei,  spune  filozofia 
creştinismului.  Focarul  acesta  apare  însă  numai 
celorce  se  ostenesc  să-l  descopere.  De  aceea  Pa- 
steur  zicea  că  cercetătorilor  „Dumnezeu  le-a  apărut 
la  capătul  cercetărilor  şi  ei  au  crezut". 

Numai  bucuria  descoperirilor  sale  l-a  făcut  pe 
marele  naturalist  scandinav  Lineu  ca,  după  admira¬ 
bilele  sale  lucrări  asupra  organizatiunei  plantelor, 
să  zică: 

„Dumnezeu  cel  etern.  Dumnezeu  cel  imens. 
Dumnezeu  cel  atotştiutor,  Dumnezeu  cel  atotputernic, 
a  trecut  pe  dinaintea  mea.  Nu  L-am  văzut  în  faţă 
dar .  am  urmărit  ici  şi  colo  urma  Lui,  printre  lu¬ 

crurile  creaţiunii  şi,  în  toate  aceste  lucrări,  chiar 
în  cele  mai  mici,  mai  imperceptibile,  ce  putere! 
ce  înţelepciune!  ce  perfecţiune,  care,  nu  se  poate  de¬ 
fini".  1 

Natura  indrumează  pe  om  spre  Dumnezeu. 

„Valoarea  cea  mare  şi  superioritatea  cunoa¬ 
şterii  naturei  constă  în  faptul,  că  ea  mijloceşte  cre¬ 
ştinismul  adevărat",  cum  zicea  Liebig. 

Şi  orbii  au  studiat  cu  patimă  minunile  naturii. 

1  Flamarion,  ,, Dumnezeu  în  Natură". 

Huber  a  devenit  celebru  în  apicultura  numai 
prin  râvna  lui  neadormită  pentru  cunoaşterea  vieţii 
albinelor. 

„Cel  ce- şi  trece  viaţa,  fără  să  prindă  tot  ce  se 
petrece  în  natura  din  jurul  său,  îşi  leagă  singur  ochii, 
îşi  astupă  urechile  şi  nu  vrea  să  guste  clipele  de 
fericire  ce  i  se  prezintă  în  cale;  e  o  umbră  de  om, 
care  rătăceşte,  până  ce  ajunge  în  lumea  umbrelor 
veşnice ;  e  chip  de  piatră,  pe  care  nu-1  poate  mişca 
nici  bucuria,  nici  grija  altora". ! 

„Natura,  explicată  de  ştiinţă,  mi-a  arătat  pe 
Dumnezeu  —  zicea  Camille  Flamarion  —  într’un 
chip  deosebit.  Am  privit  în  natură  raporturile  ar¬ 
monice,  care  constitue  frumuseţea  reală  a  lumii,  şi, 
în  estetica  lucrurilor  am  găsit  manifestarea  glorioasă 
a  cugetării  supreme. 

„Nici  o  poezie  omenească  nu  sar  putea  com¬ 
para  cu  adevărul  naturii  şi,  cuvântul  veşnic  mi-a 
vorbit  —  cu  mai  multă  elocvenţă  —  în  cele  mai 
modeste  opere  ale  naturii,  decât  omul  în  cele  mai 
pompoase  poeme  ale  sale“. 

Nu-i  de  mirare,  ca  s’auzim  pe  Dumas,  secre¬ 
tarul  perpetuu  al  Academiei  franceze,  declarând  la 
1868:  „Eu  cred  în  Dumnezeul  Revelaţiunii  ca  într’al 
naturii  şi  al  raţiunii.  E  acelaş  Dumnezeu". 

De  aceea  —  am  zis  la  început,  şi  repet  acum, 
că  —  cel  dintâi  punct  al  Dogmaticei  ortodoxe  este, 
că  Dumnezeu  poate  fi  cunoscut  şi  pe  cale  naturală, 
pentrucă,  „Dumnezeul  nostru  în  cer  şi  pe  pământ, 
toate  câte  a  vrut  a  făcut".  115  v.  31). 

„Iarăşi  creaţia  văzută  —  zicea  Sf.  Grigorie  de 
Nazians  —  vorbeşte  despre  existenţa  lui  Dumnezeu". 

Dacă  nu  ne-am  teme  de  panteism,  am  zice  îm¬ 
preună  cu  dl  Mugur, 2  că  în  natură  e  fărâmiţat  Dum¬ 
nezeu  în  infinita  şi  straşnica  Lui  putere. 

Din  clipa  în  care  ochiul  omenesc  începe  să 
zărească  cea  mai  mică  rază  de  strălucire  a  lui  Dum- 


’  I.  Simionescu,  „Din  Tainele  Florilor1'. 
*  Lamura. 

nezeu,  vălul  neştiinţei  şi  al  îndoielii  este  dat  la  o 
parte  şi  Dumnezeu,  Creatorul  lumii,  apare  în  toată 
măreţia  puterii  Sale. 

Ivirea  lui  Dumnezeu  în  sufletul  omului  şi  mai 
ales  în  sufletul  cercetărilor,  dă  o  lovitură  de  moarte 
îndoeliî  şi  necredinţii. 

Credinţa,  pune  pe  om  în  stăpânirea  necunoscu¬ 
tului. 

Credinţa  ştie  cu  cea  mai  mare  siguranţă  că  în 
spatele  tuturor  podoabelor  naturii  este  Dumnezeu, 
pe  care  unii  din  oameni  nu  vreau  să-L  vadă  şi  de 
a  cărui  existenţă  păcătoşii  prin  viaţa  lor  arată  că 
nu  le  pasă. 

Noi  însă,  frământaţi  de  „problema  tulburătoare" 
a  frumuseţilor  naturii  —  pe  cât  le  cunoaştem  —  şi 
a  frumuseţilor  spirituale,  aşa  cum  râvnim  să  le  cu¬ 
noaştem,  împărtăşim  în  totul  cuprinsul  ideilor  lui 
Voltaire  din  aceste  patru  versuri: 

„Că  Dumnezeu  există,  din  veci,  ne-o  spune  Firea; 

„Nu  pot  nici  să-L  pătrund,  dar  nici  să-L  părăsesc, 

„Căci  tot  ce  este  în  lume,  Ii  dovedesc  mărirea 

„Ş’un  glas  într’al  meu  suflet,  îmi  spune  să-L  iubesc! 

[Tradus  în  Dumineca  Ortodoxă], 

IIL  OBSERVAŢI  NATURA. 

Baza  tuturor  artelor  este  observarea  naturii. 

Adevărul  acesta  nu  poate  fi  nesocotit  nici  în 
ordinea  morală.  „O  cunoştinţă  temeinică  —  zicea  sf. 
Grigore  de  Nazians  — *  este  o  viaţă  bună". 

Cât  de  multă  nevoie  de  o  viaţă  bună  are  lumea 
astăzi ! 

Ca  valurile  de  grâu  legănate  de  vânt  ar  trebui 
să  fie  legănate  sufletele  între  Biblia  descoperirilor 
lui  Dumnezeu  şi  între  cartea  naturii  pusă  sub  ochii 
fiecăruia. 

Dar  Biblia  are  puţini  cercetători.  Iar  cartea 
naturii  e  neglijată  din  cauza  dansurilor  şi  a  spor¬ 
turilor  moderne. 


4* 

Totuşi. 

„înţelegerea  naturii  vii  trezeşte  în  noi  un  viu 
interes  pentru  fiinţe  şi  acesta  ne  pune  în  contact  mai 
mult  cu  natura.  Din  acel  moment,  omul  îşi  schimbă 
purtarea  sa.  El  va  cruţa  fiinţele,  nu  va  mai  rupe 
florile,  nu  va  mai  coji  arborii  aleelor,  nu  va  mai 
împuşca  paserile  etc.  şi  una  din  menirile  şcoalei 
educative,  este  aceea  de  a  îngriji,  de  a  înfrumseţa 
şi  de  a  mări  bogăţiile  naturale  ale  ţării.1 

„Noi,  nu  cunoaştem  viaţa"  —  o  mare  lacună  a 
pregătirei  noastre  —  „dar  ştim  că  ea  îşi  desfăşură 
la  suprafaţa  lumii  splendorile  sale".2 

Pictorul  cel  mai  neînsemnat  —  zice  undeva  Ino- 
cenţiu  al  Odesei  —  ne  expune  fără  scop  tablourile 
sale.  Cu  cât  mai  mult  înţelepciunea  dumnezeească, 
care  transformă  întreaga  suprafaţă  a  pământului 
într’un  minunat  tablou  fermecător,  a  urmărit  prin 
aceasta,  sădea  celor  care  privesc  tabloul  cel  mare 
al  naturii,  învăţături  folositoare! 

Ascultaţi  pe  sfântul  Ciril  al  Ierusalimului: 

„Pomii  au  început  sa  înflorească, 

Fie,  ca  rodul  lor,  să  se  coacă  degrab". 

Dar,  de  rodul  pomilor  din  via  creştină,  vorbea 
marele  catehet. 

Cu  tot  dreptul  afirmă  Flamarion:  „Noi,  adorăm 
pe  Dumnezeu,  în  natură".  Ideia  aceasta  o  spune 
fericit  şi  preotul  rus  Grigore  Petrow: 

„Noi  vedem  numai  lumea  ce  ne  înconjoară;  dar 
inima  simte,  că  este  cineva  mai  presus  de  lume,  că 
noi  aici  pe  pământ  nu  suntem  singuri,  că  asupra 
noastră  sunt  îndreptate  —  din  depărtare  —  privirile 
statornice  ale  Cuiva  şi,  oamenii  pretutindeni  se  uită 
împrejur  şi  caută  Fiinţa  Nevăzută,  dar  simţită". îl 

Da.  Toţi  căutăm  pe  Dumnezeu.  Şi,  „ceeace  ştiu 

1  N.  Moisescu. 

2  Camille  Flamarion. 

3  Rev.  Sf.  Sinod  Oct.  1927. 

eu,  poate  şti  oricine.  Numai  ceeace  simt  este  al 
meu",  cum  zicea  Goethe. 

„Toată  cunoştinţa  omenească,  nu  e  decât  o  co¬ 
lecţie  de  mici  fapte,  de  mici  bucăţi  de  ştiinţă,  şi  de 
experienţă,  adunate  din  generaţie  în  generaţie1'. 1 

Aceea  ce  adaugăm  noi  la  cunoştinţele  lumii,  este 
simţirea  cu  care  admirăm  minunile  sau  tainele  naturii. 

Cum  poţi  să  nu  te  minunezi  când  afli  că  vasele 
pentru  sevă,  la  aceeaş  plantă,  primăvara  sunt  mai 
largi  iar  toamna  sunt  mai  strâmte;  că  sunt  plante 
polare,  care  rabdă  un  frig  între  40—60  grade  C.  şi 
nu  pier;  că  sunt  alge  equatoriale,  care  rezistă  la  o 
căldură  de  80 — 90  gr.  C.,  căldură  care  la  noi  ar  usca 
complect  ori  şi  ce  vegetaţie;  că  la  eguator  munca 
plantelor  se  continuă  mereu-mereu,  dând  două  rân¬ 
duri  de  flori  anual! 

De  ce  perii  europeni  transportaţi  şi  plantaţi  în 
Australia  nau  dat  roade  —  cu  toatecă  înfloreau  — 
până  nu  s’au  introdus  acolo  şi  albinele  ?  De  ce  alte 
insecte  n’au  putut  poleniza  florile  de  păr?  Sunt  rân¬ 
duieli  ale  Domnului,  pe  care  ştiinţa  le  poate  cerceta 
şi  noi  e  bine  să  le  cunoaştem. 

Să  cercetăm  dar  plantele,  făpturi  ale  lui  Dum¬ 
nezeu,  presărate  pe  pământul  nostru. 

Să  înţelegem  însă  că  şi  noi,  ca  şi  plantele,  „suntem 
făpturi  legate  de  pământ11,  dar  râvna  noastră,  ţinuta 
noastră,  fiinţa  noastră  spirituală,  se  îndreaptă  spre 
cer  şi  aparţine  cerului. 

„Hristos  a  voit  să  aducă  lumii  cerul,  —  nu  civi¬ 
lizaţia,  dar,  lumea  n’a  primit  acest  dar".  [Bettex], 

Lumea  frământată  de  îndoială  şi  cucerită  de 
patimi  ar  fi  vrut  să  vadă  pe  Hristos  izgonit  din 

creatiunea  Sa. 

» 

Noi  să  ne  silim,  să  cercetăm  toată  frumuseţea 
naturală  de  pe  pământ  şi  din  măestrita  ei  alcătuire 
să  descoperim  iscusinţa  variată  a  Creatorului.  Cer¬ 
cetarea  naturii  apropie  de  Dumnezeu.  Ne-o  spune 


’  Bettex:  „Creştinismul  şi  studiul  naturii". 


109 


REVISTA  TEOLOGICĂ 


scriitorul  creştin  Bettex:  „Dupăcum  un  spor  de  lu¬ 
mină,  de  căldură  şi  de  viaţă  nu  e  posibil  pe  pământ, 
fără  o  apropiere  de  soare  —  îndepărtarea  de  soare 
producând  numai  frig  şi  moarte  — •  tot  aşa,  pentru 
omenire  nu  există  alt  progres,  decât  apropierea  de 
Dumnezeu.  Mai  aproape  de  Dumnezeu!  Nu  există 
în  tot  Universul  altă  formulă  a  progresului"  p.  13. 

„Cauza  decăderii  noastre  sociale,  este  lipsa  de 
credinţă".  O  spune  Flamarion.  împreună  cu  el  şi 
din  adâncul  inimii,  trebue  să  strigăm: 

„Noi  nu  cunoaştem  pe  Dumnezeu,  dar  ştim  că 
există"  prin  lucrul  mânilor  sale,  cum  zicea  Aristotel 
şi  Voltaire. 

Pr.  A.  C.  CQSMA 


(30) 

1.  EFECTUL  UNEI  EXPERIENŢE:  UN  „FAPT  DIVERS". 

Un  ziar  din  capitala  ţării  noastre  a  publicat,  mai  zilele 
trecute,  un  oarecare  „fapt  divers".  Se  spunea  anume  că  un 
student  ungur,  care  frecventa  regulat  cursurile  Universităţii  din 
Budapesta,  asista  într'una  din  zile  la  o  lecţie  de  economie  po¬ 
litică.  Profesorul  tocmai  făcea  unele  consideraţii  privitoare  la 
comunism.  In  expunerea  sa  folosi  şi  numele  foştilor  şi  actua¬ 
lilor  conducători  sovietici.  Dar  abia  pronunţă  aceste  nume,  când 
studentul  de  care  e  vorba  se  simţi  jignit  şi  începu  să  prote¬ 
steze  contra  profesorului  său,  pe  motivul  că  aceste  nume,  ofen¬ 
sează  bunul  simţ.  Iar  întrucât  profesorul  îşi  continuă  expunerea, 
studentul  părăsi  sala  de  cursuri  şi  merse  direct  acasă  unde  po¬ 
vesti  părinţilor  săi  întâmplarea.  Tatăl  nu  stătu  mult  pe  gânduri, 
ci  înaintă  acţiune  contra  profesorului  care  a  ofensat  onoarea 
fiului  său.  Mai  apoi,  în  urma  unor  desbateri  foarte  interesante 
şi  agitate,  instanţele  judecătoreşti  dădură  câştig  de  cauză  re¬ 
clamantului  şi  pedepsiră  pe  profesor  cu  o  însemnată  sumă 
de  bani. 

„Faptul  divers"  este  clar  şi  nu  are  prea  multă  lipsă  de 
comenfar.  Prin  el  se  pot  judeca  urmele  unei  experienţe  prin 
care  au  trecut  vecinii  noştri  îndată  după  războiul  mondial. 
Tristă  experienţă !  Bieţii  oameni  cari  au  avut  ocazia,  să  asiste 
la  opera  ei  de  înfrăţire  universală  (?)  nu  pot  suferi  nici  măcar 
să  se  rostească  numele  acelor  cari,  prin  acţiunea  lor,  au  pro¬ 
movat  şi  promovează  acest  curent  distructiv. 

Gestul  studentului  ungur  nu  trebue  considerat  cat  un 
exces  de  zel  pentru  credinţele  părintelui  său,  nici  ca  un  ca¬ 
priciu.  El  este  reacţiunea  bunului  simţ  jignit  în  intimitatea  sa. 
Iar  gestul  părintelui  trebuie  interpretat  ca  cea  mai  categorică 
împotrivire  faţă  de  un  curent  social  care  a  lăsat,  în  scurt  timp, 
urmele  cele  mai  funeste. 

Dar  chestiunea  trebuie  privită  şi  sub  alt  aspect.:31Din‘;ea 
se ^ vede  că  există  părinţi  cari  ştiu  să  insufle  copiilor  convin¬ 
gerea  nestrămutată  în  valoarea  trecutului  şi  desgustul,  până  Ia 
exagerare,  faţă  de  un  curent  favorizat  de  o  „clică*  interesată. 
Mulţi  capi  de  familie  se  pot  inspira  di:i  atitudinea  vecinului  de 

peste  Tisa.  Părinţii  îşi  vor  face  una  din  datoriile  capitale  întă¬ 
rind  moralul  fiilor  lor  şi  făcându-I  capabil  de  rezistenţă  în  faţa 
unei  lumi  nouă,  cu  idealuri  deplasate. 

2.  PE  MARGINEA  UNEI  ADRESE.  (STUDENŢIMEA  Şl  RE¬ 
PAUSUL  DUMINICAL). 

Organul  de  conducere  al  studenţimii  române  a  trimis,  re¬ 
cent,  tuturor  preşedinţilor  de  centre  studenţeşti  din  ţară  o 
.adresă  oficială  foarte  instructivă.  Iată  cuprinsul  ei: 

Domnule  Preşedinte, 

„Va  rugăm  să  binevoiţi  a  da  dispoziţiimi  societăţilor  com¬ 
ponente  ale  Centrului  Dvs.  să  nu  mai  ţină  şedinţe  şi  întruniri 
Dumineca  de  dimineaţă. 

Timpul  hărăzit  celui  Atotputernic  trebuie  să  rămână  al 
Lui  şi  al  rugii  către  El,  iar  spiritului  să  nu-i  fie  răpit  nici  chiar 
de  cele  mai  serioase  preocupări  de  altă  natură. 

E  credinţa  noastră  strămoşească,  cheia  de  boltă  a  echili¬ 
brului  sufletesc  a  tinerei  generaţii,  pilonul  de  rezistenţă  şi  fă¬ 
clia  de  lumina  în  viitor,  pe  care  trebuie  să  o  apărăm  astfel". 

Adresa  merită  o  deosebită  atenţie.  Semnificaţia  ei  spe¬ 
cială  nu  trebue  să  fie  pierdută  din  vedere  în  timpurile  noastre 
de  desechilibru  moral,  de  indiferentism  religios,  şi  de  zdroabă 
lumească  în  orice  timp.  Din  ea  se  evidenţiază  atitudinea  tine¬ 
retului  universitar  faţă  de  problemele  religioase  cu  practicele 
lor  respective.  In  tendinţa  ei  de  a  promova  o  atmosferă  religi¬ 
oasă  şi  morală  studenţimea  începe  cu  sine  însăşi.  „Vezi  mai 
întâi  bârna  din  ochiul  tău  şi  apoi  paiul  din  ochiul  vecinului", 
se  zice  şi  în  Si.  Scriptură.  Studenţimea  îşi  face  mai  întâiu  râu-- 
duială  în  propria  sa  casa.  Este  un  început  bun,  chibzuit  şi  fi¬ 
resc.  Îmbrăcat  în  haina  entuziasmului,  caracteristic  tineretului 
din  toate  vremile,  acest  început  promite  multe  şi  neamul  nostru 
poate  aştepta  rezultate  frumoase  din  realizarea  lui  practică. 

Din  zbuciumul  evident  ce  se  ascunde  în  conştiinţa  gene¬ 
raţiei  tinere  de  azi,  din  lupta  surdă  în  care  îşi  dispută  întâie¬ 
tatea  două  tendinţe  contradictorii,  dreapta  sau  stânga,  se  pre¬ 
vede,  oarecum,  binişor,  mai  apropiată  sau  mai  îndepărtată, 
izbânda  tradiţionalismului  nostru  curat  şi  cuminte,  care  a  povă¬ 
ţuit  şi  în  trecut  paşii  neamului  nostru.  D,  CĂLUGĂR. 


MIŞCAREA  LITERARA. 

BHAGAVAD-GÎTA,  poema  indiană.  Traducere  şi  note  de 
Pr.  loan  Mihălcescu,  profesor  la  Facultatea  de  teologie  din  Bu¬ 
cureşti.  1932,  pg.  126.  Lei  45.  (Biblioteca  ist.  religiunilor  Nr.  3). 

Apariţia  în  româneşte  a  acestei  poeme  indiane  de  mare 
valoare  e  prilej  potrivit  de  a  face  aci  un  scurt  şi  edificator 
istoric  al  Istoriei  Religiunilor,  la  noi  şi  aiurea. 

Ştiinţa  aceasta,  cea  mai  tânără  dintre  disciplinele  teolo¬ 
gice,  la  Facultăţile  de  teologie  din  Apus  are  catedre  aparte, 
onorate  de  profesori  cu  renume.  Dintre  marii  istorici  ai  reli¬ 
giunilor,  alături  de  Fr.  Max.  Miiller,  profesor  la  Oxford,  consi¬ 
derat  ca  unul  dintre  părinţii  acestei  discipline  ale  cărei  cur¬ 
suri  le-a  inaugurat  la  1888,  amintim,  ca  mai  cunoscut  nouă, 
pe  uriaşul  „profet  dela  miazănoapte"  arhiepiscopul  Upsalei 
Nathan  Soederblom  (mort  1931),  care  înainte  dea  fi  chemat  la 
această  înaltă  demnitate  ierarhică  a  cinstit  o  catedră  de  istorie 
a  religiunilor  dela  una  din  Universităţile  germane  mai  mulţi  ani, 
iar  ştiinţa  propriu  zisă  a  îmbogăţit-o  cu  valoroase  lucrări  de 
specialitate. 

La  Români,  a  plantat-o  şi  o  cultivă  astăzi  cu  mult  zel 
părintele  profesor  loan  Mihălcescu,  dela  Facultatea  de  teologie 
din  Bucureşti. 

Părintele  Mihălcescu  n’are  catedră  specială  pentru  istoria 
religiunilor.  Cursul  de  istoria  religiunilor  pe  care  Sf.  Sa  îl  predă 
de  mai  mulţi  ani,  îl  face  în  cadrul  orelor  de  dogmatică.  In  anul 
1920,  a  înfiinţat  o  bibliotecă  a  istoriei  religiunilor  al  cărui  rost 
îl  lămureşte  deschis  în  prefaţa  primului  număr  (Epopeea  lui 
Ghilgames).  Pentru  însemnătatea  lui  şi  luarea  aminte  a  celor 
ce  se  interesează  de  astfel  de  noutăţi  cari  constituesc  un  pro¬ 
gres  evident  în  teologia  româneasca,  reproducem  din  mesajul 
cu  care  păr.  Mihălcescu  trimite  pe  câmpul  ştiinţei  teologice 
cărţile  acestei  biblioteci,  următoarele:  „numai  pe  baza  unei 
asemenea  publicaţiuni...  care  să  cuprindă  cărţile  sfinte  şi  mo¬ 
numentele  literare  îndeobşte,  pe  cari  se  întemeiază  diferitele 
forme  de  religiune  a  omenirii  din  toate  vremile  şi  de  pe  toată 
faţa  pământului...  se  va  putea  scrie  apoi  o  documentată  Istorie 
a  Religiunilor,  care  va  interesa  pe  orice  om  şi  creştin  îndeosebi. 
Căci  Istoria  Religiunilor  este  adevărata  Istorie  a  Culturii...  Iar 

Biserica  şi  credinţa  creştină  n’au  decât  de  câştigat  din  punerea, 
lor  faţa  cu  celelalte  religiuni  şi  comunităţi  religioase".  După 
„Epopeea  lui  Gshilgames"  a  urmat  la  Nr.  2  „Legile  lui  Mânu" :. 
traducerea  şi  notele  şi  uneia  şi  celeilalte  aparţinând  înteme¬ 
ietorului  bibliotecii. 

Zilele  acestea  păr.  I.  Mihălcescu,  întors  de  curând  din. 
străinătate  spre  deplina  satisfacţie  a  studenţilor  săi,  cari  aşteptau 
cu  bucurie  pe  titularul  catedrei  de  dogmatica  doi  ani  văduvite 
de  cursurile  St.  Sale,  a  scos  la  lumină  al  treilea  număr  din 
biblioteca  a  cărei  paternitate  îi  revine:  Bhagavad-Gita,  (tradu¬ 
cere  şi  note),  ceeace  pe  româneşte  însemnează  „Cântecul  Celui, 
prea  înalt"  (bhagavad,  în  limba  sancrită  =  Cel  prea  înalt  sau 
Sublim,  iar  gita  =  cântec). 

Această  splendidă  poemă  indiană  e  un  episod  din  ce¬ 
lebra  poemă  epică  Mahabharata,  în  care  se  descriu  luptele 
fatricide  dintre  triburile  Pandavilor  şi  al  Kuravilor,  urmaşii 
zeului  lunei,  Barata. 

Bhagavad-Gita  cuprinde  un  dialog  între  Vişnu  (Cel  prea 
înalt)  căruia  îi  este"  închinat  cântecul,  zeul  mântuitor  întrupat 
în  persoana  lui  Crişna  şi  Argiuna  căpetenia  Pandavilor,  în  mo¬ 
mentul  când  ostile  învrăjbite  stau  faţă  în  ţaţă.  Argiuna,  mâhnit 
la  gândul  că  atâţia  luptători  viteji  vor  muri  în  luptă,  vrea  să 
depună  armele.  Krişna  care,  îmbrăcat  în  trup  omenesc,  con¬ 
ducea  carul  de  războiu  al  lui  Argiuna,  îi  însuîlă  curaj  acestuia 
şi-l  asigură  că  biruinţa  va  îi  de  partea  lui. 

Sub  forma  a  două  mari  cuvântări,  poema  cuprinde  nişte 
dizertaţii  filozofice  în  cari  se  împacă  cele  două  sisteme  de  cu¬ 
getare  rivale,  cari  s’au  cristalizat  cu  vremea  în  două  şcoli  fi¬ 
lozofice:  sankaja  şi  yoga.  Cel  dintâiu  susţine  că  omul  se  mân— 
tueşte  prin  cunoaştere,  iar  cel  de-al  doilea,  că  la  mântuire  se 
ajunge  prin  meditaţiune.  Şi,  în  complectare,  un  al  treilea  sistem 
filozofic  karma,  care  învăţa,  în  opoziţie  cu  yoga,  că  faptele  au 
cea  mai  mare  valoare  în  mântuire. 

Traducerea  deosebit  de  clară  şi  însoţită  de  bogate  note 
explicative,  lasă  cititorului  mulţumirea  de  a  simţi  cât  mai  apro¬ 
piat  ceeace  este  in  original  Bhagavad-Gita:  o  perlă  literară. 

Studenţii  academiilor  noastre  de  teologie  îndeosebi,  să 
vadă  în  ea  o  cărămidă  din  edificiul  în  lucrare  pe  care  teo¬ 
logii  români  în  viitor  vor  trebui  să-l  ridice  unei  Istorii  româ¬ 
neşti  a  Religiunilor.  Păr.  I.  Mihălcescu,  cu  râvna  care  nu-i  este 
nouă,  a  pornit  iniţiativa,  a  pus  temelia  iar  astăzi  stâruieşte  cu 
succes  în  împlinirea  parţială  a  acestui  ispititor  proiet. 

Urmaşii  Sf.  Sale,  căci  Sf.  Sa  are  ucenici  numeroşi  şi  va¬ 
loroşi,  să  facă  fiecare,  în  continuare,  cel  puţin  atât. 

GRIGORIE  T.  MARCU. 

* 

Alexandru  de  Sturdza:  „PRIVIRI  ISTORICE  ASUPRA  ÎN¬ 
VĂŢĂTURII  ŞI  DUHULUI  BISERICII  ORTODOXE",  în  româ¬ 
neşte  de  I.  I.  Beleuţâ,  profesor  la  Academia  teologică  „Andre- 
ianâ“.  Făgăraş,  1931,  pagini  150,  preţul  60  Lei. 

Faptul  că  scrierea  unui  autor  român  este  tradusă  în  ro¬ 
mâneşte  poate  părea  ciudat  pentru  unii.  Mai  ales  fiind  vorba 
de  Alexandru  Sturdza  „boier  moldovean  şi  consilier  de  Stat". 
Totuşi  aşa  este,  căci  numitul  boier  enciclopedist  şi-a  îmbrăcat 
gândurile  aproape  exclusiv  în  haina  unor  limbi  străine.  Boier  de 
o  cultură  largă,  Alexandru  Sturdza,  nu  şi-a  limitat  preocupările  la 
problemele  de  Stat  sau  la  istoriografie,  zăbava  de  căpetenie  a 
vechei  noastre  boierimi,  ci  credincios  bun  şi  luminat  al  Bise¬ 
ricii  ortodoxe  cum  a  fost,  s’a  îndeletnicit  şi  cu  ştiinţa  sacră  a 
teologiei.  Din  asemenea  îndeletniciri  a  ieşit  şi  cartea  cu  titlul 
de  mai  sus,  pe  care  părintele  I.  I.  Beleuţă  a  tradus-o  din  limba 
franceză  şi  germană. 

In  partea  introductivă  a  lucrării  sale  autorul  ne  arată  ra¬ 
porturile  religiei  cu  legile  fundamentale  ale  societăţii  şi  cu  in¬ 
stituţiile  omeneşti,  precum  şi  caracterul  distinctiv  al  religiunii 
creştine  ca  religie  revelată. 

In  cartea  întâia,  ni  se  vorbeşte  despre  dogma  Sfintei  Treimi, 
despre  dogma  răscumpărării  şi  despre  pedepse  şi  recompense. 

Cartea  a  doua  este  închinată  expunerii  celor  şapte  Taine 
şi  a  importanţei  cultului  exterior  (liturghia).  Tot  în  această  carte 
vorbeşte  autorul  şi  despre  ierarhie,  despre  clerul  de  mir  şi  despre 
cinurile  monahale  din  răsărit  şi  apus. 

Cartea  a  treia  cuprinde  o  admirabilă  sinteză  istorică  asupra 
desvoltării  Bisericii  răsăritului  şi  a  celei  apusene;  sinteză  din 
care  se  desprinde  clar  şi  veridic  duhul  în  care  au  evoluat  cele 
două  ramuri  de  căpetenie  ale  creştinătăţii.  Acest  duh  s’ar  putea 
caracteriza  pentru  Biserica  răsăritului  prin  cuvintele:  toleranţă 
creştină,  iar  pentru  Biserica  apuseană :  intoleranţă  sau  exclusi¬ 
vism  cesaro-papist. 

Nu  erudiţia  largă,  nu  amănuntele  inedite  alcătuiesc  valoarea 
deosebită  a  acestei  lucrări,  ci  dragostea  entuziastă  cu  care  au¬ 
torul  a  îmbrăţişat  problemele  de  ordin  teologic  bisericesc,  precum 
şi  claritatea  şi  căldura  cu  cari  aceste  probleme  sunt  expuse. 
Cartea  îşi  vădeşte  integral  aceste  însuşiri  şi  în  traducerea  lim¬ 
pede  şi  îngrijită  până  la  frumuseţi  stilistice  a  părintelui  profesor 
I.  I.  Beieuţă,  pentru  care  pricină  o  şi  recomandăm  cu  toată  căl¬ 
dura  atât  cinului  preoţesc  cât  şi  intelectualilor  noştri  mireni 
pentru  cari  îndeosebi  este  scrisă  cartea. 

De  vânzare  la  traducător  şi  Ia  Librăria  arhidiecezanâ  din 

Sibiu. 

* 

H.  Zshokke — A.  Nanu:  BINECUVÂNTAREA  DOMNULUI 
[Biblioteca  povestirilor,  morale Nr.  15— 16).  Sibiu  1931.  Pag.  94, 
Lei  20. 

Parinte'e  A.  Nanu,  profesor  la  şcoala  normală  A.  Şaguna 
din  Sibiu,  continuă  cu  sârg  publicarea  seriei  de  povestiri  mo¬ 
rale,  începută  încă  acum  câţiva  ani,  la  Odorheiu.  Prin  cu¬ 
prinsul  ca  şi  prin  preţul  modest  al  lor,  aceste  broşuri  sunt 
deosebit  de  potrivite  pentru  a  se  încadra  în  lectura  bună,  edu¬ 
cativă,  a  tineretului  nostru  şcolăresc  şi  a  credincioşilor  noştri 
peste  tot.  Publicaţia  periodică  a  ajuns  la  numărul  15 — 16. 
Eroul  ultimei  broşuri  este  duhovnicul  Iov,  care’n  mijlocul  năca¬ 
zurilor  vieţii  nu-şi  pierde  credinţa  şi  nădejdea  în  bunătatea  şi 
ajutorul  lui  Dumnezeu.  De  aceea  Părintele  ceresc  îl  şi  bine- 
cuvintează  cu  mângâierile  sale.  Tot  aşa  de  emoţionantă  este 
credinţa  celor  două  fetiţe  ale  duhovnicului  Iov,  două  suflete 
delicate  cari  înseninează  căminul  de  năcazuri  al  părintelui  lor. 

îndeosebi  pentru  omul  zilelor  noastre  pline  de  griji  şi  nă¬ 
cazuri,  broşura  adaptată  în  româneşte  de  părintele  A.  Nanu 
îmbie  preţioase  sugestii  şi  pilduiri.  n.  c. 

EPISCOPUL  GIBRALTARULUI  e  cunoscut  Românilor  ca 
un  activ  şi  entuziast  luptător,  înrolat  în  şirurile  celor  cari  vreau 
unirea  tuturor  bisericilor  creştine.  E  cunoscut  îndeosebi  pentru 
bunele  sentimente  ce  le  are  faţă  de  Biserica  ortodoxă  a  ră¬ 
săritului. 

In  anii  din  urma,  a  stăruit  cu  multă  energie  pentru  pro¬ 
blema  atât  de  actuală  a  apropierii  bisericilor  ortodoxă  şi 
anglicană. 

In  acest  scop,  episcopul,  de  Gibraltar  a  vizitat  nu  demult 
toate  bisericile  ortodoxe  naţionale  din  sud-estul  Europei.  Anul 
trecut  a  fost  şi  pe  la  noi.  Şi  capul  Bisericii  noastre  l-a  primit 
cu  toată  cinstea  cuvenită  unui  oaspe  atât  de  distins. 

Ziarele  au  scris  prea  puţin  despre  prezenţa  în  ţară  a  înal¬ 
tului  ierarh  străin.  Unul  din  ele  însă,  a  căutat  să  dea  proporţii 
de  scandal  faptului  atât  de  firesc  al  găzduirii  unui  ierarh  străin, 
afirmând  că  s’au  călcat  canoanele  întrucât  a  fost  primit  un 
*  eretic  “  într’o  biserică  ortodoxă.  Şi  săgeţile  lui  multă  \ucme  au 
continuat  să  arunce  venin  în  lume  pe  această  chestiune.  Nu 
ştiu  dacă  episcopul  Gibraltarului  a  luat  cunoştinţă  despre  acest 
cordial  (?)  „bine-ai  venit!"  Ştiu  însă  că  El  se  afla  încă  în  ţară, 
când  ziarul  care  a  nesocotit  legile  ospitalităţii,  a  aruncat  bomba. 

întors  la  episcopia  lui,  episcopul  de  Gibraltar  şi-a  rânduit 
impresiile  şi  constatările  făcute  în  drumul  său  printre  ortodocşi. 
Şi  acestea  le-a  publicat  în  „Saint  Paul’s  Review“  (organul  tri¬ 
mestrial  al  diecezei  Londrei  din  Septemvrie  1931). 

Am  citit  articolul  său  întitulat:  „Biserica  ortodoxă"  (The 
Orthodox  Church).  Nu  vreau  să-i  fac  o  dare  de  seamă,  ci  alt¬ 
ceva,  Menţionez  că  e  pătruns  de  un  optimism  robust  în  părţile 
Iui  privitoare  la  unirea  bisericilor  ortodoxă  şi  anglicană.  Pretu¬ 
tindeni  caută  note  caracteristice  acestor  două  mari  confesiuni. 
Aşa  bunăoară,  dupăce  subliniază  cu  admiraţie  linia  tradiţională 
apostolică  şi  sobornicească  pe  care  se  află  biserica  ortodoxă 
contemporană,  afirmă  că  ideea  naţională,  care  stă  la  baza  or¬ 
ganizării  bisericilor  cercetate  de  El  din  sud-estul  Europei:  a 
Iugoslaviei,  Greciei  şi  României,  este  tot  atât  de  caracteristică 
angîicanismului  ca  şi  ortodoxiei.  Şi  dacă  bisericile  naţionale  re- 

cunosc  un  patriarh  ecumenic,  tot  aşa  bisericile  federale  angli¬ 
cane  au  un  şef  văzut  în  arhiepiscopul  din  Canterbury,  care  este 
pentru  anglicani  ceeace  e  Constantinopolul  pentru  ortodocşi,  spune 
episcopul  de  Gibraltar.  Iar  căpetenia  şi, a  unei  biserici  şi  a  ce¬ 
leilalte  este  Isus  Hristos. 

Aşa  vorbeşte  un  oaspe  englez  dornic  de  apropiere  creşti¬ 
nească.  Numai  lucruri  bune  a  avut  a  spune  despre  cele  văzute 
în  răsărit  Pe  cele  rele  —  mici  şi  neputincioase  cum  sunt  în 
răutatea  lor  —  chiar  daca  a  aflat  de  ele,  le-a  lăsat  aci.  Nu 
ne-a  dus  o  faimă  rea  pe  care  ne-o  duc  alţi  oaspeţi  şi  pe  care-i 
primim  totuşi  cu  banchete  şi  osanale.  Mă  gândesc  aci  —  pen- 
truca  lecţia  să  fie  deplină  şi  indignarea  tuturora  satisfăcută  — 
Ia  un  oarecare  scriitor  cu  plată  şi  profesor  prin  America,  anume 
Conrad  Bercovici,  după  origină  român  (?)  din  nordul  Moldovei. 
Acesta  a  fost  purtat  pe  palme  câteva  săptămâni  petrecute  în 
ţara-i  de  origină,  pentruca  apoi,  întors  lâ  el  acasă,  într'o  serie 
de  articole  de  senzaţie  publicate  în  revista  americană  „Liberty" 
(care  are  peste  două  milioane  de  cititori)  să  batjocorească  ce 
aveam  mai  scump  la  noi  în  ţară. 

Românii  din  America,  indignaţi  de  felul  brutal  în  care  nu¬ 
mitul  compatriot  (?)  ne  prezenta  lumii,  i-au  aplicat  o  corecţie 
corporală.  Despre  toate  acestea,  gazeta  „America"  a  scris  la 
timp.  La  noi,  nimeni  nu  s’a  sesizat  de  această  întâmplare  cu 
totul  interesantă.  Nimeni  n’a  ridicat  glas  împotriva  nelegiui¬ 
tului  care  sfida  şi  murdărea  bunele  amintiri  pe  cari  Românii  din 
America  Ie  nutresc  pentru  ţara  mamă,  nimeni  n’a  aplaudat  păl- 
muirea  batjocoritorului. 

Ce  inversare  de  urmări,  când  faci  o  socoată  simplă:  cum 
adică  ar  fi  fost  normal  să  ne  prezinte  lumii  cei  doi  oaspeţi  cari 
n’au  nimic  împreună,  după  tratamentul  de  care  s’au  bucurat  în 
ţara  românească. 

„Ereticul"  are  numai  cuvinte  bune  pentru  România.  Iar 
-celalalt  oaspe  mâi  vechiu... . 

Faptele  vorbesc.  GRIGORIE  T,  MARCU. 

* 

INTERNĂ, 

CAMPANIA  ÎMPOTRIVA  „ASTREI".  De  câtva  timp  unele 
ziare  au  pornit  o  campanie  acerbă  împotriva  venerabilei  so¬ 
cietăţi  culturale  „Astra"  dela  Sibiu.  Atacurile  de  o  vehemenţă 
lipsită  uneori  şi  de  cea  mai  elementară  urbanitate,  sunt  îndrep¬ 
tate  împotriva  conducerii  centrale,  asupra  căreia  se  aruncă  vina 
pentru  neregulile  gospodăreşti  descoperite  acum  vre-o  trei  ani, 
la  numita  asociaţie. 

Dacă  actualii  conducători  ai  „Astrei"  ar  fi  nişte  analfabeţi, 
imbecili,  şarlatani,  hoţi,  sau  cine  ştie  ce  alte  vietăţi  nevrednice 
să  conducă  o  societate  culturală  şi  să  gospodărească  avere 

publică,  de  bună  seamă  campania  de  presă  despre  care  vorbim 
ar  avea  un  sens,  tinzând  la  pedepsirea  şi  eliminarea  lor  din 
viaţa  obştească  a  neamului. 

Numai  cât  se  ’ntâmplă  ca  aceşti  oameni  să  nu  fie  nici 
analfabeţi,  nici  şarlatani,  nici  imbecili,  nici  hoţi  —  ci  oameni  de 
ispravă,  dintre  cari  unii  activează  devotat  în  cadrele  „Astrei" 
de  peste  treizeci  de  ani.  Şi  atunci  ne  întrebăm,  cine  sufere  pe 
urma  recentelor  atacuri?  Conducătorii  „  As  trei" ,  ameninţaţi  cu 
atâta  uşurătate  cu  parchetul,  cari  au  descoperit  neregulile  da¬ 
torite  neglijenţei  unor  foşti  funcţionari  —  deferiţi  justiţiei?  Evi¬ 
dent  că  nu.  Ci  va  suferi  însăşi  instituţia,  la  temelia  căreia  s’au 
pus  atâtea  nădejdi  ale  înaintaşilor  noştri  şi  în  cadrele  căreia 
oamenii  de  bine  cheltuiesc  şi  astăzi  atâtea  strădanii  curate. 
Iată  pentruce  actuala  ofensivă  a  unor  oameni  cari  vizează  sco¬ 
puri  timid  şi  tangenţial  mărturisite  nu  poate  bucura  pe  nimeni. 

N’ar  fi  oare  mai  bine  să  se  aştepte  sentinţa  justiţiei  înainte 
de  a  trezi  în  opinia  publică  panica  prin  sensaţionalu!  prezump- 
tivelor  fraude  de  milioane  la  o  societate  cu  trecutul  „Astrei"? 
N’ar  fi  oare  mai  potrivit  şi  oarecum  mai  cavaleresc,  să  se  ceară 
pur  şi  simplu  —  motivat,  fireşte  —  mutarea  „Astrei"  la  Cluj, 
pentruca  în  scurtă  vreme  să  fie  „biopoliticianizatâ"  (citeşte: 
îngropată)? 

In  orice  caz  când  e  vorba  de  soartea  unor  instituţii  na¬ 
ţionale  de  o  valoare  aşa  de  mare  ca  a  „Astrei",  s’ar  cuveni  să 
fim  mai  cumpăniţi.  Că  nu  totdeauna  creapă  acolo  unde  dai. 

Nădăjduim,  de  altfel,  că  apropiata  adunare  generală  extra¬ 
ordinară  a  venerabilei  societăţi  culturale  va  lămuri  lucrurile  şi 
va  curma  discuţia  penibilă  şi  păgubitoare  care  face  de  câteva 
luni  atâta  vâlvă. 

* 

ALEGERILE  EPARHIALE.  Expirând  mandatul  vechilor  re¬ 
prezentanţi  ai  clerului  şi  poporului  în  corporaţiile  bisericeşti, 
înalta  cârmuire  a  Bisericii  ortodoxe  a  luat  din  vreme  măsurile 
cuvenite  pentru  nouă  alegeri.  Potrivit  dispoziţiilor  legale,  s’au 
făcut  deci  şi  alegerile  reprezentanţilor  clerici  şi  mireni  în  adu¬ 
nările  eparhiale.  In  general,  aceste  alegeri  s’au  desfăşurat  liniştit 
şi  după  buna  datină  consacrată  în  viaţa  noastră  bisericească. 
Pe  alocuri  însă,  se  zice,  că  s’au  amestecat  agenţii  partidelor 
politice  —  tulburând  apele. 

Surprinşi  de  faptul  inusitat  pân’acum,  cel  puţin  în  Ardeal, 
al  listelor  de  partid  la  asemenea  alegeri,  unii  naivi  au  cerut 
guvernului  să  anuleze  rezultatul  alegerilor  eparhiale.  Par’că  gu¬ 
vernul  e  chemat  să  facă  aceasta  operaţie  în  caz  de  nevoe. 
Iar  dl  lorga,  preşedintele  consiliului  de  miniştri,  a  promis,  în 
Parlament,  că  va  schimba  legea  de  organizare  bisericească, 
.luându-le  agenţilor  electorali  posibilitatea  de  a  se  înstăpâni  pe 

Biserică . . .  Par’că  legea  e  de  vină  pentru  buclucurile  electorale. 
Nu,  legea  e  bună  şi  dreaptă  (Komani  7,  12).  Inconştienţi  şi  răi 
sunt  oamenii,  cari  o  aplică  strâmb,  potrivit  năravurilor  aşa  de 
încetăţenite  în  viaţa  noastră  politică. 

Nedumerirea  care  ne  frământă  însă  pe  noi,  după  alegerile 
eparhiale,  este  alta :  In  vârtutea  căror  merite  pentru  Biserică  a 
fost  cocoţată  francmasoneria  şi  la  cârma  instituţiei  sacre  prin 
mandatele  de  deputaţi  eparhiali  ce  li  s’au  oferit  câtorva  măieştri 
ai  lojei  ?  Nu  cumva  în  vârtutea  situaţiei  politice  pe  care  o  au  ca 
deţinători  de  locuri  pe  actuala  bancă  ministerială  ?  Noi  credem 
că  da.  Pentrucă  nu  ne  vine  a  crede,  că,  de-o  pildă  dl  C.  Ar- 
getoianu  a  fost  ales  deputat  al  unei  adunări  eparhiale  pe  urma 
regimului  pe  cât  de  maşter,  pe  atât  de  degradant  Ia  care  a 
supus  Biserica,  pe  ai  cărei  reprezentanţi  nu-i  lasă  să  vorbească 
nici  în  Parlamentul  Ţării.  ’  NECULCE. 

NOTE  ŞI  INFORMAŢII. 

ÎNSĂRCINAT  din  partea  Sfântului  Sinod  cu  întocmirea  unui 
proiect  de  !ege  pentru  reorganizarea  învăţământului  teologic, 
1.  P.  S.  Mitropolit  Nicolae  şi-a  împlinit  misiunea.  Proiectul  de 
lege  alcătuit  de  înaltul  ierarh  a  fost  dat  publicităţii  pentruca 
ceice  au  un  cuvânt  bun  de  spus  în  această  chestiune  impor¬ 
tantă,  să  şi-l  poată  spune.  Dupăcum  şi  era  de  aşteptat  pro¬ 
iectul  I.  P.  S.  Mitropolit  e  zidit  pe  temeiul  principiului  canonic, 
că  Biserica  singură  e  chemată  să-şi  cârmuiască  şcoalele  menite 
să  crească  pe  slujitorii  altarelor  lui  Hristos,  Statul  neavând  să-şi 
revendice  decât  dreptul  de  control  asupra  felului  în  care  Bise¬ 
rica  întrebuinţează  ajutoarele  materiale  primite  pentru  susţinerea 
acestor  scoale. 

Paralel  cu  Sf.  Sinod,  Statul  încă  a  numit  o  comisie  cu  sar¬ 
cina  de  a  alcătui  un  proiect  de  lege  în  aceeaş  chestiune. 
Această  comisie  încă  şi-a  îtnplinit  misiunea,  întocmind  un  pro¬ 
iect  de  lege  pe  baza  vechilor  principii  etatizante,  popularizate 
de  şcoala  unui  profesor  de  facultate  teologică  (Bucureşti).  Teoria 
numitului  preot-profesor  este  simplă :  In  ţara  românească  toate 
confesiunile  minoritare  au  dreptul  să-şi  conducă  şcoalele  teologice. 
Numai  confesiunea  majoritară,  Biserica  ortodoxă  nu.  Aceasta 
fiind  o  Biserică  alcătuită  din  analfabeţi,  şcoalele  ei  trebuesc 
puse  sub  tutoratul  Statului,  pentru  a  fi  îndrumate  de  miniştri 
francmasoni  şi  de  sinedriul  inspectorilor  săi. 

Evident,  Sf.  Sinod  nu-şi  va  putea  însuşi  niciodată  o  ase¬ 
menea  teorie,  care  e  şi  jignitoare  şi  păgubitoare  pentru  Biserică. 
Ne  mirăm  însă,  cum  de  unii  oameni  nu  pot  sau  nu  vor  să  pri¬ 
ceapă  adevăruri  elementare  ca  acela,  că  numai  o  Biserică  liberă 
să  îngrijească  de  creşterea  slujitorilor  săi  poate  avea  şi  răspun¬ 
derea  pentru  opera  de  păstorire  duhovnicească  pe  care  o  vor 
înfăptui  aceşti  slujitori. 

* 

CEA  mai  nouă  născocire  a  monitorului  târnăvean,  —  născo¬ 
cire  spusă  nu  fără  vicleşug  —  este  cea  dela  20  Febr.  1932,  când 
Unirea  îndrăzneşte  să  învinovăţască,  pentru  situaţia  tristă  a  neplă- 
tirii  salariilor  preoţeşti,  —  pe  cine  ?  Tocmai  pe  conducătorii  bisericii 
ortodoxe !  Ei  sunt  cauza  mizeriei  actuale  a  preoţimii  greco- catolice ! 

O  afirmare  mai  stupidă  decât  aceasta,  este  poate  numai 
aceea  care,  tot  acolo,  e  cuprinsă  în  cuvintele:  „conducerea 


5 


121 


REVISTA  TEOLOGICA 


bisericii  ortodoxe ...  s’a  dat  plainică  in  manile  francmasoneriei 
guvernamentale  “ ...  * 

Năzdrăvănia  aceasta  ce-şi  caută  păreche,  să  fie  oare 
efectul  de  isolare,  în  idilă  sătească,  nu  prea  splendidă,  a  cu- 
vioşilor  oftâtori  după  „ţigară  şi  tutun*,  ca  să-şi  omoare  plicti¬ 
seala  ce  durează  pe  acolo  şi  după  Crăciun? 

Problema  să  o  rîeslege,  cu  toată  greutatea  ei,  aceia  în 
numele  cărora  Unirea  îşi  expune  exerciţiile  stilare  de  agresi¬ 
vitate  ieftină  împotriva  ortodocşilor. 

Noi  ştim  însă  —  şi  Unirea  nu  va  putea  desminţi  —  că  nu 
ierarhii  bisericii  ortodoxe,  ci  papa  s’a  dat  cu  francmasonii  gu¬ 
vernamentali,  pe  cari  i-a  împodobit  cu  decoraţii.  Deştepţii  dela 
„Unirea"  n’au  suflat  măcar  un  cuvânt  când  s’a  scris  despre 

tinichelele  papale.  („Tel.  Rom.-j 

* 

LA  recenta  întrunire  a  organizaţiei  partidului  naţional -ţă¬ 
rănist  din  judeţul  Arad  între  alţi  fruntaşi  politici  au  participat 
şi  dnii  St.  Cicio  Pop  fost  preşedinte  al  Camerei  şi  Emil  Ha- 
ţiegan,  profesor  universitar  şi  fost  ministru.  Fireşte,  nu  ne  atingem 
de  ciorba  politică  pe  care  cei  doi  bucătari  calificaţi  au  îmbiat-o 
noroadelor  adunate.  Pe  noi  ne  interesează  ce  s’a  vorbit  aici 
despre  Biserica  şi  despre  slujitorii  ei.  Iar  aceasta-i  pur  şi  simplu 
revoltător. 

Ascultaţi:  „Pământurile  bisericilor  trebue  date  ţăranilor"  a 
spus  în  discursul  său  de  deschidere  voluminosul  mucenic  al 
neamului,  latifundiarul  Şt.  Cicio  Pop.  Iar  tovarăşul  său  de  cre¬ 
dinţă  politică  şi  religioasă  dl  Emil  Haţiegan,  printre  clăbucii  de 
rigoare  Ia  asemenea  întruniri,  a  debitat  cuvinte  de  ocară  la 
adresa  preoţimii,  ca  ceiece  urmează :  „Preoţii  sunt  farisei. 
Preotul  nu  mai  umblă  să-şi  păstorească  turma,  ci  cum  sa  şi-o 
vândă  mai  cu  preţ.  Prin  purtarea  lor,  în  loc  să  fie  cu  crucea 
în  frunte,  duc  crucea  în  spate". 

Şi  după  câte  ştim  nu  s’a  găsit  în  sala  întrunirii  nime  care 
să  răspundă  după  cuviinţă  obrăzniciei  înspumatului  tejghetar 
al  votului  universal  şi  care  să  apere  demnitatea  preoţimii  ter- 
lelită  de  ceice  prin  activitatea  sa  n’a  făcut  atâta  bine  naţiei 
româneşti  cât  bine  face  cel  mai  modest  slujitor  al  altarului  Iui 
Hristos. 

Sperăm  că  dacă  fostul  ministru  a  putut  avea  inconştienţa 
de  a  rosti  asemenea  cuvinte  despre  preoţi,  aceştia  în  schimb 
nu  vor  avea  inconştienţa  de  a  mai  rămânea  —  politiceşte  — 
alături  de  ceice  neadunând  cu  Hristos,  risipeşte. 

In  aceeaş  adunare  acelaş  profesor  universitar  şi  fost 
sfetnic  al  Tronului  a  spus  despre  învăţătorii  români,  că  pe  ei 
,.ori  unde-i  găseşti,  numai  ia  şcoală  nu“. 

E  îndeobşte  cunoscut  că  învăţătorul  s’a  împărtăşit  în  trecut 
şi  se  împărtăşeşte  în  prezent  din  acelaş  păhar  al  suferinţelor 

trupeşti  şi  sufleteşti,  din  care  se  împărtăşeşte  preotul.  E  o  tovă¬ 
răşie  firească.  Dascălul  universitar  dela  Cluj  a  ţinut  să  subli¬ 
nieze  încă  odată  —  cu  toată  cruzimea  —  acest  adevăr.  Avea 
şi  competinţa  de  a  o  face.  Fiindcă  cinstita  învaţătorime  „ne¬ 
glijenta"  ştie  doar,  că  pe  dl  E.  Haţiegan  îl  găseşti  ziua, 
noaptea...  numai  la  catedră.  Cine  nu  crede,  să  ’ntrebe  pe  stu¬ 
denţii  dela  Cluj. 

* 

LA  Bucureşti  apare  un  nou  cotidian:  Calendarul,  sub  di¬ 
recţia  distinsului  publicist  Nichifor  Crainic.  Subliniem  eveni¬ 
mentul  cu  toată  bucuria.  Fiindcă  noul  organ  de  presă  are  o 
atitudine  creştinească  faţă  de  toate  problemele  mari  ale  vieţii 
de  stat.  In  ordinea  ideologică  amintim  lupta  pe  cât  de  înţe¬ 
leaptă  pe  atât  de  hotărâtă  ce-o  duce  împotriva  francmasone¬ 
riei  cocoţate  la  cârma  ţârii,  împotriva  comunismului  criminal, 
cea  mai  mare  primejdie  ce  ne  ameninţă  de  peste  Nistru,  precum 
şi  apologia  ideii  creştine  pe  care  o  vrea  străbătând  toate  do¬ 
meniile  vieţii  obşteşti.  In  ordinea  practică  documentata  cam¬ 
panie  inaugurată  de  numitul  ziar  pentru  ieftinirea  traiului  a  fost 
încununată  deja  cu  o  izbândă:  preţul  zahărului  a  scăzut  sim¬ 
ţitor.  Partea  frumoasă  a  acestei  lupte  o  alcătuieşte  faptul  că 
luptătorii  au  ţinut  din  capul  locului  să-şi  sublinieze,  practic, 
sinceritatea:  îşi  îmbie  gazeta  cu  doi  Lei,  în  loc  de  trei,  cum  o 
vând  mai  vârstnicii  patroni  ai  celor  mai  multe  întreprinderi  ga¬ 
zetăreşti  din  ţară. 

Distinsul  mănunchiu  de  publicişti  grupaţi  la  „ Calendarul “, 
in  jurul  dlui  Nichifor  Crainic  şi-au  şi  făcut  vad  către  inima  ci¬ 
titorilor.  Noi  le  dorim  cea  mai  desăvârşită  izbândă  în  toate  bu¬ 
nele  lor  silinţe. 

* 

NUMĂRUL  trecut  al  revistei  ne-a  fost  înapoiat  de  câţiva 
preoţi.  Mărturisim  că  nu  prea  eram  obicinuiţi  cu  gestul.  Re¬ 
vista  Teologica  nu  ni  se  retrimitea  decât  atunci  când  abonatul 
trecea  în  ceata  răposaţilor  întru  Domnul.  Nu  sunt  puţini  preoţii 
cari  o  au  colecţionată  şi  legată  frumos  dela  apariţia  ei,  de-acum 
douăzeci  şi  unu  de  ani. 

Desigur  nu  indiferentismul  faţă  de  mijloacele  de  cultivare 
i-a  determinat -pe  abonaţii  noştri  să  ne  restitue  numărul  trecut. 
A  presupune  acest  lucru  ar  însemna  o  jignire.  Ci  cu  totul  alt¬ 
ceva.  O  mărturisesc  ei  înşişi  prin  scrisori,  dintre  cari  unele  sunt 
dc-adreptul  înduioşetoare.  Pricina  privaţiunii  culturale  pe  care 
sunt  siliţi  să  şi-o  impună  este  mizeria  materială  în  care  a  ajuns 
preoţimea  noastră  pe  urma  nenumăratelor  curbe  aplicate  la  sa¬ 
lariile  ei  de  mizerie  şi  pe  urma  neachitării  lor  de  aproape  un 
an  de  zile. 

Iată  unde  ne-a  adus  francmasoneria  prigonitoare  a  Bise¬ 
ricii  lui  Hristos,  instalată  la  conducerea  ţării.  Marele  vistiernic 
al  României,  care  este  şi  marele  maestru  al  societăţii  oculte  cu 

semnul  celor  trei  stele  misterioase,  găseşte  miliarde  pentru  a 
„salva"  băncile  jidoveşti,  dar  nu  găseşte  îârimituri  pentru  preoţii 
Bisericii,  cari  sunt  în  acelaş  timp  şi  cei  mai  devotaţi  ostaşi  în 
slujba  bunelor  idealuri  ale  statului.  Francmasoneria  vrea  să  rui¬ 
neze  şi  trupeşte  şi  sufleteşte  pe  slujitorii  lui  Hristos. 

Până  când  va  suferi  ţara  această  batjocură?  n,  c. 

* 

ACADEMIA  grecească,  spre  deosebire  de  Academia  ro¬ 
mână,  a  căutat  şi  caută  să  cultive  deopotrivă  artele  şi  toate 
ramurile  ştiinţei.  In  felul  acesta  se  explică,  cum  reprezentanţii  cei 
mai  de  seamă  ai  tuturor  ştiinţelor  sunt  membrii  ai  Academiei. 
Deci  şi  teologia  ca  ştiinţă,  şi  încă  o  ştiinţă  mai  înaltă  decât 
celelalte,  îşi  are  reprezentanţii  ei  în  Academie.  1.  P.  S.  Sa  ar¬ 
hiepiscopul  şi  mitropolitul  Atenei  Hrisostom  Papadopulos,  precum 
şi  profesorii  facultăţii  teologice  din  Atena  Diovuniotis  şi  Sotiriu 
au  fost  şi  până  acuma  membrii  ai  Academiei  greceşti. 

Sâmbătă,  29  Noemvrie  1931,  în  cadrul  unei  şedinţe  festive, 
profesorul  facultăţii  teologice  D.  Balanos  a  fost  investit  cu  in¬ 
signele  academice,  fiind  numit  membra  al  Academiei.  Preşe¬ 
dintele  acestei  înalte  instituţii  culturale  şi  apoi  I.  P.  S.  Sa  mi¬ 
tropolitul  Atenei,  prin  cuvântările  rostite,  au  arătat  meritele  şi 
realizările  în  ogorul  ştiinţei  teologice  ale  noului  ales.  Au  men¬ 
ţionat  contribuţia  lui  dogmatică  şi  mai  ales  „Patrologia  părinţilor 
şi  scriitorilor  bisericeşti  din  primele  opt  veacuri  creştine. “  Este 
o  lucrare  de  peste  şase  sute  pagini,  bine  documentată  şi  bogată 
în  bibliografie  a  dlui  D.  Balanos. 

Noul  academician  citeşte  apoi  lucrarea  sa  cu  subiectul : 
„Despre  raportul  religiei  cu  ştiinţa".  Arată  că  printr'o  înţelegere 
superioară  a  rostului  religiei  şi  ştiinţei,  totdeauna  poate  îi  cea 
mai  desăvârşită  armonie  între  aceste  două  necesităţi  ale  sufle¬ 
tului  omenesc.  Sala  festivă  a  Academiei  a  fost  arhiplină  de  lume 
şi  mulţimea  a  primit  cu  aplauze  şi  bucurie  numirea  noului 
membru  ai  Academiei  greceşti.  Pr.  s.  c. 

REDACŢIONALE 

ANUNŢAM  pe  iubiţii  noştri  cititori,  că  vrând  să  le  fim 
cât  mai  spre  folosul  lor  vom  deschide  în  revistă  o  rubrica  me¬ 
nită  să  cuprindă  lămuriri  cu  privire  la  nedumeririle  ce  le  stâr¬ 
nesc  unele  probleme  de  viaţă  practică  bisericească.  Prea  Cu¬ 
cernicii  preoţi  ne  vor  comunica  din  caz  în  caz  chestiunile  de 
caracter  pastoral,  liturgic,  canonic,  de  administraţie  bisericească 
etc.,  cerându-ne  lămuririle  necesare  pe  cari  noi  le  vom  da  tot¬ 
deauna  în  cel  mai  apropiat  număr  al  revistei. 


